qundao/data-zh-poetry huggingface dataset:
洞下宗风冷秋初地而近时了觉二老化行淮甸今復盛于闽浙学徒常千余人予固疑之昨天童访予于五松山交臂立谈之顷疑情顿释因成偈四句奉呈大众一笑可也
作者：李光
朝代：宋
体裁：七言绝句

一条枯木如青盖，古庙香炉散紫烟。百鸟却衔花作供，恁时方会祖师禅。
浯溪
作者：李光
朝代：宋

結屋浯溪最上頭，冰輪灔灔水悠悠。
夜深燕坐觀心境，月到中天江自流。
浯溪
作者：李光
朝代：宋

结屋浯溪最上头，冰轮滟滟水悠悠。夜深燕坐观心境，月到中天江自流。
浯溪
作者：李光
朝代：宋

结屋浯溪最上头，冰轮灔灔水悠悠。
夜深燕坐观心境，月到中天江自流。
海南有五色雀土人呼为小凤罕有见者苏子瞻谪居此郡绍圣庚辰冬再见之常作诗记其事公实以是年北归癸酉冬予亦两见之今二年矣乙亥八月二十二日会客陈氏园飞鸣庭下回翔久之众客惊叹创见因赋是诗
作者：李光
朝代：宋

海南有珍禽，厥服具五色。绛者为之长，飞鸣随止息。佳哉陈氏园，形制存古迹。我游秀野堂，森木荫华席。群飞为我来，驯扰如夙昔。鸱枭既远遁，乌鸢俱辟易。邦人号小凤，隐见异凡翼。姬公叹不闻，尼父未之识。嗟予戆且愚，疾恶不量力。叱杞诮希烈，流窜至南极。神物知吾忠，天公怜我直。吉凶有先兆，告我将返北。苏公不吾欺，流咏冠今昔。斯言傥有徵，便可具接淅。
海南有五色雀土人呼为小凤罕有见者苏子瞻谪居此郡绍圣庚辰冬再见之常作诗记其事公实以是年北归癸酉冬予亦两见之今二年矣乙亥八月二十二日会客陈氏园飞鸣庭下回翔久之众客惊嘆创见因赋是诗
作者：李光
朝代：宋

海南有珍禽，厥服具五色。
绛者为之长，飞鸣随止息。
佳哉陈氏园，形制存古迹。
我游秀野堂，森木荫华席。
羣飞为我来，驯扰如夙昔。
鸱枭既远遁，乌鸢俱辟易。
邦人号小凤，隐见异凡翼。
姬公嘆不闻，尼父未之识。
嗟予戅且愚，疾恶不量力。
叱杞诮希烈，流窜至南极。
神物知吾忠，天公怜我直。
吉凶有先兆，告我将返北。
苏公不吾欺，流咏冠今昔。
斯言傥有徴，便可具接淅。
海南有五色雀土人呼爲小鳳罕有見者蘇子瞻謫居此郡紹聖庚辰冬再見之常作詩記其事公實以是年北歸癸酉冬予亦兩見之今二年矣乙亥八月二十二日會客陳氏園飛鳴庭下回翔久之衆客驚嘆創見因賦是詩
作者：李光
朝代：宋

海南有珍禽，厥服具五色。
絳者爲之長，飛鳴隨止息。
佳哉陳氏園，形制存古迹。
我遊秀野堂，森木蔭華席。
羣飛爲我來，馴擾如夙昔。
鴟梟既遠遁，烏鳶俱辟易。
邦人號小鳳，隱見異凡翼。
姬公嘆不聞，尼父未之識。
嗟予戅且愚，疾惡不量力。
叱杞誚希烈，流竄至南極。
神物知吾忠，天公憐我直。
吉凶有先兆，告我將返北。
蘇公不吾欺，流詠冠今昔。
斯言儻有徴，便可具接淅。
海南气候与中州异羣花皆早发至春时已尽独荷花自三四月开至穷腊与梅菊相接虽花头小而香色可爱顷岁苏端明谪居此郡尝和渊明诗其略云城南有荒池琐细谁復采幽姿小芙蕖香色独未改即此池也今五十余年池益增广临川陈使君復结屋其上名宾燕堂今夏得雨迟七月末花方盛开因成此诗约胜日为采莲之集云
作者：李光
朝代：宋

秋来雨足溢方塘，华屋临流四面凉。
风飐圆荷翻翠盖，水涵芳蘂艶红粧。
淡烟难掩天真色，薄日时烘自在香。
诗老未须讥琐细，解陪梅菊到冰霜。
海南气候与中州异群花皆早发至春时已尽独荷花自三四月开至穷腊与梅菊相接虽花头小而香色可爱顷岁苏端明谪居此郡尝和渊明诗其略云城南有荒池琐细谁复采幽姿小芙蕖香色独未改即此池也今五十馀年池益增广临川陈使君复结屋其上名宾燕堂今夏得雨迟七月末花方盛开因成此诗约胜日为采莲之集云
作者：李光
朝代：宋

秋来雨足溢方塘，华屋临流四面凉。风飐圆荷翻翠盖，水涵芳蕊艳红妆。淡烟难掩天真色，薄日时烘自在香。诗老未须讥琐细，解陪梅菊到冰霜。
海南氣候與中州異羣花皆早發至春時已盡獨荷花自三四月開至窮臘與梅菊相接雖花頭小而香色可愛頃歲蘇端明謫居此郡嘗和淵明詩其略云城南有荒池瑣細誰復採幽姿小芙蕖香色獨未改即此池也今五十餘年池益增廣臨川陳使君復結屋其上名賓燕堂今夏得雨遲七月末花方盛開因成此詩約勝日爲採蓮之集云
作者：李光
朝代：宋

秋來雨足溢方塘，華屋臨流四面涼。
風颭圓荷翻翠蓋，水涵芳蘂艶紅粧。
淡煙難掩天真色，薄日時烘自在香。
詩老未須譏瑣細，解陪梅菊到冰霜。
海外实未尝见梅为赋一绝
作者：李光
朝代：宋
体裁：七言绝句

春日追游载酒堂，名园疑有野梅芳。篱边水畔无寻处，只向风前认暗香。
海外實未嘗見梅爲賦一絕
作者：李光
朝代：宋

春日追遊載酒堂，名園疑有野梅芳。
籬邊水畔無尋處，只向風前認暗香。
海外气候每岁三四月间已如剧暑客有自吉阳至者寓馆问汉亭累日且言吉阳气候昼夜如炊因叹此邦之胜乃知人生无有足时不经热恼岂知平日之清凉乎故古之达者每以此对治释氏云推落大火坑火坑变成池皮鞋和尚以为即时清凉也苏公亦云岭南瘴毒地有此江月寒乃知天壤间何人不清安予谪居岭海踰十五年见闻习熟不以为异因作此诗以自慰且以警世之贱丈夫一不快即愁叹怨愤或讥谤怒骂如柳刘之徒盖未足以语此也
作者：李光
朝代：宋
体裁：七言律诗

客自东来说吉阳，始知儋耳本清凉。潮声卷海千峰雨，月色侵门满地霜。更欲何方寻佛国，此生真欲老蛮乡。安心守一师吾祖，尚觉人间日月长。
海外氣候每歲三四月間已如劇暑客有自吉陽至者寓館問漢亭累日且言吉陽氣候晝夜如炊因歎此邦之勝乃知人生無有足時不經熱惱豈知平日之清凉乎故古之達者毎以此對治釋氏云推落大火坑火坑變成池皮鞋和尚以爲即時清凉也蘇公亦云嶺南瘴毒地有此江月寒乃知天壤間何人不清安予謫居嶺海踰十五年見聞習熟不以爲異因作此詩以自慰且以警世之賤丈夫一不快即愁歎怨憤或譏謗怒罵如柳劉之徒蓋未足以語此也
作者：李光
朝代：宋

客自東來說吉陽，始知儋耳本清凉。
潮聲卷海千峰雨，月色侵門滿地霜。
更欲何方尋佛國，此生真欲老蠻鄉。
安心守一師吾祖，尚覺人間日月長。
海外自去冬不雨至今农圃俱病郡侯率僚友为民祈祷二月十八日祭社致斋是日雨作喜而成诗呈逢时使君
作者：李光
朝代：宋

随车甘雨应精祈，乐岁礼年喜有期。草色青青连粟垄，竹声细细想荷池。欣逢山路花开日，正值田家酒熟时。准拟明朝风日好，野桃应有未开枝。
海外自去冬不雨至今农圃俱病郡侯率僚友为民祈祷二月十八日祭社致斋是日雨作喜而成诗呈逢时使君
作者：李光
朝代：宋

随车甘雨应精祈，乐岁豊年喜有期。
草色青青连粟壠，竹声细细想荷池。
欣逢山路花开日，正值田家酒熟时。
凖拟明朝风日好，野桃应有未开枝。
海外自去冬不雨至今農圃俱病郡侯率僚友爲民祈禱二月十八日祭社致齋是日雨作喜而成詩呈逢時使君
作者：李光
朝代：宋

随車甘雨應精祈，樂歲豊年喜有期。
草色青青連粟壠，竹聲細細想荷池。
欣逢山路花開日，正值田家酒熟時。
凖擬明朝風日好，野桃應有未開枝。
海外謡
作者：李光
朝代：宋

嗟尔海南民，遭此赃吏阨。
衔冤无所诉，相炽起为贼。
为贼计诚拙，尚可活朝夕。
摄官陈建中，贪猥最狼藉。
有女攀势要，不料非偶匹。
但务房奁多，苞苴又络绎。
挟此恣贪惏，如虎傅以翼。
贰车号按察，往诉遭棰击。
最后差丁夫，欲免人十直。
贫民卖妻孥，强者起持戟。
至今文昌县，白昼无人迹。
其次经界官，太守乃姻戚。
随行纵狱吏，声势如霹雳。
郡县遭唾骂，图册成覆易。
三豪因众怒，从者如苇棘。
去年从说谕，闾里已帖息。
狂谋起赇吏，从此復反侧。
愚民本无知，胁诱冒锋镝。
焚荡玉石俱，老弱转沟洫。
遗骸横道路，流血千里赤。
杀戮诚快意，赃吏有德色。
从今无忌惮，徴敛几时息。
沉香与翠羽，穷搜远弹射。
乌衣徧村墟，气焰已可炙。
久矣摄官弊，至此亦云极。
祖宗有成法，赃吏盍杖脊。
疲民正憔悴，使者宜悯恻。
轺车难数来，时遣一幕职。
永寛海外氓，精求二千石。
世无采诗官，吾言徒感激。
海外謡
作者：李光
朝代：宋

嗟爾海南民，遭此贓吏阨。
銜冤無所訴，相熾起爲賊。
爲賊計誠拙，尚可活朝夕。
攝官陳建中，貪猥最狼藉。
有女攀勢要，不料非偶匹。
但務房奩多，苞苴又絡繹。
挟此恣貪惏，如虎傅以翼。
貳車號按察，往訴遭箠擊。
最後差丁夫，欲免人十直。
貧民賣妻孥，強者起持戟。
至今文昌縣，白晝無人迹。
其次經界官，太守乃姻戚。
隨行縱獄吏，聲勢如霹靂。
郡縣遭唾罵，圖冊成覆易。
三豪因衆怒，從者如葦棘。
去年從說諭，閭里已帖息。
狂謀起賕吏，從此復反側。
愚民本無知，脅誘冒鋒鏑。
焚蕩玉石俱，老弱轉溝洫。
遺骸横道路，流血千里赤。
殺戮誠快意，贓吏有德色。
從今無忌憚，徴斂幾時息。
沉香與翠羽，窮搜遠彈射。
烏衣徧村墟，氣焰已可炙。
久矣攝官弊，至此亦云極。
祖宗有成法，贓吏盍杖脊。
疲民正憔悴，使者宜憫惻。
軺車難數來，時遣一幕職。
永寛海外氓，精求二千石。
世無採詩官，吾言徒感激。
海外谣
作者：李光
朝代：宋

嗟尔海南民，遭此赃吏阨。衔冤无所诉，相炽起为贼。为贼计诚拙，尚可活朝夕。摄官陈建中，贪猥最狼藉。有女攀势要，不料非偶匹。但务房奁多，苞苴又络绎。挟此恣贪惏，如虎傅以翼。贰车号按察，往诉遭箠击。最后差丁夫，欲免人十直。贫民卖妻孥，强者起持戟。至今文昌县，白昼无人迹。其次经界官，太守乃姻戚。随行纵狱吏，声势如霹雳。郡县遭唾骂，图册成覆易。三豪因众怒，从者如苇棘。去年从说谕，闾里已帖息。狂谋起赇吏，从此复反侧。愚民本无知，胁诱冒锋镝。焚荡玉石俱，老弱转沟洫。遗骸横道路，流血千里赤。杀戮诚快意，赃吏有德色。从今无忌惮，徵敛几时息。沉香与翠羽，穷搜远弹射。乌衣遍村墟，气焰已可炙。久矣摄官弊，至此亦云极。祖宗有成法，赃吏盍杖脊。疲民正憔悴，使者宜悯恻。轺车难数来，时遣一幕职。永宽海外氓，精求二千石。世无采诗官，吾言徒感激。
清湘道士潘静素抱琴南來予方謫居遠屏郊外如逃虚中每佳辰良夜風清月明對脩竹俯清池必快作數弄如是幾年今将北還舊隱索詩爲别屢請而不懈因歌而送之
作者：李光
朝代：宋

道人南來冒炎酷，雲水生涯寄枯木。
嗟予久墮魑魅羣，黎唱蠻歌耳根熟。
深林迥静嘯鵂鶹，雨濕天陰聞鬼哭。
君來爲我一揮手，洗盡胸中塵萬斛。
伯牙師涓死已久，此聲欲絕君能續。
快彈初作鸞鳳鳴，忽如啼烏集華屋。
吟猱抑按神氣閑，流水涓涓赴幽谷。
夜深餘響應霜鐘，朝來吟對蕭蕭竹。
静中最喜讀書聲，妙響琅然振寒玉。
要知心與古人會，不務新奇誇俚俗。
浩歌别我出門去，潮回風便難追逐。
道人來時湘水渾，道人歸去湘江綠。
湘靈抱琴待君來，月明莫向江頭宿。
清湘道士潘静素抱琴南来予方谪居远屏郊外如逃虚中每佳辰良夜风清月明对修竹俯清池必快作数弄如是几年今将北还旧隐索诗为别屡请而不懈因歌而送之
作者：李光
朝代：宋

道人南来冒炎酷，云水生涯寄枯木。
嗟予久堕魑魅羣，黎唱蛮歌耳根熟。
深林迥静啸鸺鹠，雨湿天阴闻鬼哭。
君来为我一挥手，洗尽胸中尘万斛。
伯牙师涓死已久，此声欲绝君能续。
快弹初作鸾凤鸣，忽如啼乌集华屋。
吟猱抑按神气闲，流水涓涓赴幽谷。
夜深余响应霜钟，朝来吟对萧萧竹。
静中最喜读书声，妙响琅然振寒玉。
要知心与古人会，不务新奇夸俚俗。
浩歌别我出门去，潮回风便难追逐。
道人来时湘水浑，道人归去湘江绿。
湘灵抱琴待君来，月明莫向江头宿。
清湘道士潘静素抱琴南来予方谪居远屏郊外如逃虚中每佳辰良夜风清月明对脩竹俯清池必快作数弄如是几年今将北还旧隐索诗为别屡请而不懈因歌而送之
作者：李光
朝代：宋

道人南来冒炎酷，云水生涯寄枯木。嗟予久堕魑魅群，黎唱蛮歌耳根熟。深林迥静啸鸺鹠，雨湿天阴闻鬼哭。君来为我一挥手，洗尽胸中尘万斛。伯牙师涓死已久，此声欲绝君能续。快弹初作鸾凤鸣，忽如啼乌集华屋。吟猱抑按神气闲，流水涓涓赴幽谷。夜深馀响应霜钟，朝来吟对萧萧竹。静中最喜读书声，妙响琅然振寒玉。要知心与古人会，不务新奇誇俚俗。浩歌别我出门去，潮回风便难追逐。道人来时湘水浑，道人归去湘江绿。湘灵抱琴待君来，月明莫向江头宿。
渔家傲
作者：李光
朝代：宋

为恨。今岁寓昌江，二月三日与客游黎氏园，偶见桃花一枝。羊君荆华折以见赠，恍然如逢故人。归插净瓶中，累日不雕。予既作二小诗，同行皆属和。忽忆吾乡桃花坞之盛，每至花发，乡中人多醵会往游。醉后歌呼，今岂复得，缅怀畴昔，不无感叹，因成长短句，寄商叟、德矩二友。若悟此空花，即不复以存没介怀也海外无寒花发早。一枝不忍簪风帽。归插净瓶花转好。维摩老年来却被花枝恼。忽忆故乡花满道。狂歌痛饮俱年少。桃坞花开如野烧，都醉倒花深往往眠芳草。
渔家傲·海外无寒花发早
作者：李光
朝代：宋
体裁：词

海外无寒花发早。一枝不忍簪风帽。归插净瓶花转好。维摩老。年来却被花枝恼。忽忆故乡花满道。狂歌痛饮俱年少。桃坞花开如野烧，都醉倒。花深往往眠芳草。
減字木蘭花
作者：李光
朝代：宋

芳心一點。瘴霧難侵塵不染。冷澹誰看。月轉霜林怯夜寒。一枝孤靜。夢破小窗曾記省。燭影參差。脈脈還如背立時。
渡海三首
作者：李光
朝代：宋

三载藤江守药炉，身轻那复羡飞凫。琼山万里乘风便，始觉惊涛异坦途。出处从今莫问天，南来跨海岂徒然。须知鲁叟乘桴兴，未似商岩济巨川。潮回齐唱发船歌，杳渺风帆去若梭。可是胸中未豪壮，更来沧海看鲸波。
渡海三首·其一
作者：李光
朝代：宋

三載藤江守藥爐，身輕那復羡飛鳬。
瓊山萬里乘風便，始覺驚濤異坦途。
渡海三首·其一
作者：李光
朝代：宋

三载藤江守药炉，身轻那复羡飞凫。琼山万里乘风便，始觉惊涛异坦途。
渡海三首·其一
作者：李光
朝代：宋

三载藤江守药炉，身轻那復羡飞鳬。
琼山万里乘风便，始觉惊涛异坦途。
渡海三首·其三
作者：李光
朝代：宋

潮回齊唱發船歌，杳渺風帆去若梭。
可是胸中未豪壯，更來滄海看鯨波。
渡海三首·其三
作者：李光
朝代：宋
体裁：七言绝句

潮回齐唱发船歌，杳渺风帆去若梭。可是胸中未豪壮，更来沧海看鲸波。
渡海三首·其二
作者：李光
朝代：宋
体裁：七言绝句

出处从今莫问天，南来跨海岂徒然。须知鲁叟乘桴兴，未似商岩济巨川。
渡海三首·其二
作者：李光
朝代：宋

出處從今莫問天，南來跨海豈徒然。
須知魯叟乘桴興，未似商巖濟巨川。
游大龍湫觀瀑亭遇小雨成詠
作者：李光
朝代：宋

十里蒼崖轉碧空，出山雲雨細濛濛。
只因便是龍湫瀑，濺沫飛流逐晚風。
游大龙湫观瀑亭遇小雨成咏
作者：李光
朝代：宋

十里苍崖转碧空，出山云雨细濛濛。只因便是龙湫瀑，溅沫飞流逐晚风。
游大龙湫观瀑亭遇小雨成咏
作者：李光
朝代：宋

十里苍崖转碧空，出山云雨细蒙蒙。
只因便是龙湫瀑，溅沫飞流逐晚风。
游智林寺
作者：李光
朝代：宋

扁舟来访小丛林，花木通幽院落深。旋拂胡床成午梦，闲持贝叶动秋吟。竹声瑟瑟生虚籁，山意峨峨入素琴。更喜老纲能会事，手携炉铫自相寻。
游智林寺
作者：李光
朝代：宋

扁舟来访小丛林，花木通幽院落深。
旋拂胡床成午梦，闲持贝叶动秋吟。
竹声瑟瑟生虚籁，山意峨峨入素琴。
更喜老纲能会事，手携鑪铫自相寻。
游石桥三绝
作者：李光
朝代：宋

要观台岭百千灯，云水飘然愧衲僧。且寄此身江海上，不辞千里旋敲冰。此身游走半尘寰，赢得颜衰两鬓斑。要是胸中未豪壮，重来海际看涛山。海上群鸥了不惊，山中草木漫知名。祗应门外苍顽石，犹记幽人曳杖声。
游石桥三绝·其一
作者：李光
朝代：宋
体裁：七言绝句

要观台岭百千灯，云水飘然愧衲僧。且寄此身江海上，不辞千里旋敲冰。
游石桥三绝·其三
作者：李光
朝代：宋

海上羣鸥了不惊，山中草木漫知名。
祗应门外苍顽石，犹记幽人曳杖声。
游石桥三绝·其三
作者：李光
朝代：宋

海上群鸥了不惊，山中草木漫知名。祗应门外苍顽石，犹记幽人曳杖声。
游石桥三绝·其二
作者：李光
朝代：宋
体裁：七言绝句

此身游走半尘寰，赢得颜衰两鬓斑。要是胸中未豪壮，重来海际看涛山。
游破山通幽軒用前人韻呈同行諸友
作者：李光
朝代：宋

小軒佳致信通幽，爽氣侵人挾九秋。
暇日不妨尋舊隱，清時無用借前籌。
能詩誰復追常建，愛竹吾今似子猷。
已有琴書隨杖履，更邀閑客伴清游。
游破山通幽轩用前人韵呈同行诸友
作者：李光
朝代：宋

小轩佳致信通幽，爽气侵人挟九秋。暇日不妨寻旧隐，清时无用借前筹。能诗谁复追常建，爱竹吾今似子猷。已有琴书随杖履，更邀闲客伴清游。
游破山通幽轩用前人韵呈同行诸友
作者：李光
朝代：宋

小轩佳致信通幽，爽气侵人挟九秋。
暇日不妨寻旧隐，清时无用借前筹。
能诗谁復追常建，爱竹吾今似子猷。
已有琴书随杖履，更邀闲客伴清游。
漁家傲
作者：李光
朝代：宋

海外無寒花發早。一枝不忍簪風帽。歸插淨瓶花轉好。維摩老。年來卻被花枝惱。忽憶故鄉花滿道。狂歌痛飲俱年少。桃塢花開如野燒，都醉倒。花深往往眠芳草。
灵真道人久无诗来用协甫韵并前篇寄之且拉尔耳翁同赋
作者：李光
朝代：宋

道人何处是生涯，山绕孤村水绕家。鬓里雪霜全扫白，胸中梨枣旋开花。已乘绿景功初就，更服黄精善莫加。若向静中生妄想，还如炎地走冰车。
灵真道人久无诗来用协甫韵并前篇寄之且拉尔耳翁同赋
作者：李光
朝代：宋

道人何处是生涯，山遶孤村水绕家。
鬓裏雪霜全扫白，胸中梨枣旋开花。
已乘绿景功初就，更服黄精善莫加。
若向静中生妄想，还如炎地走冰车。
爲向伯恭題
作者：李光
朝代：宋

向公天下士，慷慨有祖風。
亦復對行殿，密議禆天聰。
君臣意氣合，每進嘗從容。
飄飄青雲志，顧肯貪天功。
榮塗拂衣歸，安坐薌林中。
作堂榜企疏，進退聊比蹤。
父老非故鄉，何必囊金空。
俗軌競奔馳，世路方尚同。
善爲子孫謀，但務田園豐。
偉哉此二子，遐舉希冥鴻。
富貴如浮雲，聲名壓岱嵩。
千載繼者誰，我友向伯恭。
牂江对雨
作者：李光
朝代：宋
体裁：七言绝句

急雨崩腾会百川，牂牁江露石如拳。两山南北人来往，笑看纵横小渡船。
牂江對雨
作者：李光
朝代：宋

急雨崩騰會百川，牂牁江露石如拳。
兩山南北人來往，笑看縱横小渡船。
牂江晚眺
作者：李光
朝代：宋

瘴云消尽日衔山，风动疏帘眼界宽。试著胡床临水坐，要看金塔涌澄澜。
牂江晚眺
作者：李光
朝代：宋

瘴云消尽日衔山，风动疏帘眼界寛。
试着胡床临水坐，要看金塔涌澄澜。
牂江晚眺
作者：李光
朝代：宋

瘴雲消盡日銜山，風動疏簾眼界寛。
試著胡床臨水坐，要看金塔湧澄瀾。
独宿报恩寺次韵
作者：李光
朝代：宋

竹枝桐叶满秋霜，愁倚栏干望草堂。过涧歇时芳草渡，绕池游处芰荷香。应思佳客伤情远，欲诉衷情促拍忙。好是山亭宴僚友，夜深红烛映天长。
独宿报恩寺次韵
作者：李光
朝代：宋

竹枝桐叶满秋霜，愁倚栏干望草堂。
过涧歇时芳草渡，遶池游处芰荷香。
应思佳客伤情远，欲诉衷情促拍忙。
好是山亭宴僚友，夜深红烛映天长。
独宿有怀
作者：李光
朝代：宋

危亭搔首拨寒灰，夜久无人共一杯。湿翠沾云溪外竹，暗香浮月垄头梅。乌啼日落孤村晚，被冷灯青夜梦回。还许对床寻旧约，肩舆应为我重来。
独宿有怀
作者：李光
朝代：宋

危亭搔首拨寒灰，夜久无人共一杯。
湿翠沾云溪外竹，暗香浮月壠头梅。
乌啼日落孤村晚，被冷灯青夜梦回。
还许对床寻旧约，肩舆应为我重来。
独居自遣一首寄厚之
作者：李光
朝代：宋
体裁：七言律诗

平生忧道不忧贫，万里风波一叶身。路滑须凭木上座，天寒那用竹夫人。闲寻独鹤为仙友，笑指孤云作近邻。北客不劳频问讯，已拚终老海南滨。
獨宿報恩寺次韻
作者：李光
朝代：宋

竹枝桐葉滿秋霜，愁倚欄干望草堂。
過澗歇時芳草渡，遶池遊處芰荷香。
應思佳客傷情遠，欲訴衷情促拍忙。
好是山亭宴僚友，夜深紅燭映天長。
獨宿有懷
作者：李光
朝代：宋

危亭搔首撥寒灰，夜久無人共一杯。
濕翠沾雲溪外竹，暗香浮月壠頭梅。
烏啼日落孤村晚，被冷燈青夜夢回。
還許對床尋舊約，肩輿應爲我重來。
獨居自遣一首寄厚之
作者：李光
朝代：宋

平生憂道不憂貧，萬里風波一葉身。
路滑須憑木上座，天寒那用竹夫人。
閑尋獨鶴爲仙友，笑指孤雲作近鄰。
北客不勞頻問訊，已拚終老海南濱。
玄珠吟
作者：李光
朝代：宋
体裁：古风

黄帝曾游赤水北，遗了玄珠无处觅。我今偶到海南村，烦恼泥中亲拾得。珠体圆明光滴沥，流转根尘人不识。只在寻常动用中，未见争知吾不失。吁嗟世人空费力，欲见此珠须目击。要令心息每相依，密密护持防六贼。
玄珠吟
作者：李光
朝代：宋

黄帝曾遊赤水北，遺了玄珠無處覓。
我今偶到海南村，煩惱泥中親拾得。
珠體圓明光滴瀝，流轉根塵人不識。
只在尋常動用中，未見爭知吾不失。
吁嗟世人空費力，欲見此珠須目擊。
要令心息每相依，密密護持防六賊。
玻璃碗
作者：李光
朝代：宋
体裁：七言绝句

独醒难招楚些魂，时从蜑叟醉蛮村。兴来不假玻璃碗，自有随身老瓦盆。
玻璃碗
作者：李光
朝代：宋

獨醒難招楚些魂，時從蜑叟醉蠻村。
興來不假玻璃碗，自有隨身老瓦盆。
琼台
作者：李光
朝代：宋
体裁：七言律诗

玉台孤耸出尘寰，碧瓦朱甍缥缈间。爽气遥通天际月，沧波不隔海中山。潮平贾客连樯至，日晚耕牛带犊还。安得此身生羽翼，便乘风驭叩天关。
琼士黄与善会友堂课诸生作移竹诗为赋一首
作者：李光
朝代：宋
体裁：五言排律

绿竹名清友，书斋植最宜。根深知旧壤，叶密带新枝。寒暑时须易，冰霜操不移。影寒金琐碎，声振玉参差。引凤符周运，为龙待葛陂。诸生频扫径，琴海每相随。
琼惟水东林木幽茂予爱此三士所居虽无亭馆之胜而气象清远连日水涨隔绝悠然遐想各成一诗目为城东三咏 其一 杜公司法
作者：李光
朝代：宋

南极多老人，及见九代孙。君生古崖州，气质清且温。今年八十二，颇觉行步奔。白发映红颊，疑是羲皇人。城东有幽居，潇洒真隐沦。渊明寓栗里，子美还羌村。迁流到双泉，得与君子邻。仁里圣所择，德齿古所尊。佳节近重阳，黄花已纷纷。家家社酒香，处处烹鸡豚。今朝风日好，水落依旧痕。一散腰脚顽，杖策时叩门。
琼惟水东林木幽茂予爱此三士所居虽无亭馆之胜而气象清远连日水涨隔绝悠然遐想各成一诗目为城东三咏 其二 林曾城
作者：李光
朝代：宋

我爱曾城居，负郭颇幽雅。田畴绕屋庐，门径绝车马。但虞水侵门，敢怨风飘瓦。渊明非避俗，自觉往来寡。嗟予屏斥久，兹地犹里社。相望十里间，舟楫幸可假。风休水亦落，晴日照郊野。愿言驾柴车，始觉我忧写。
琼惟水东林木幽茂予爱此三士所居虽无亭馆之胜而气象清远连日水涨隔绝悠然遐想各成一诗目为城东三咏·其一
作者：李光
朝代：宋

南极多老人，及见九代孙。
君生古崖州，气质清且温。
今年八十二，颇觉行步奔。
白髪暎红颊，疑是羲皇人。
城东有幽居，潇洒真隐沦。
渊明寓栗里，子美还羌村。
迁流到双泉，得与君子邻。
仁里圣所择，德齿古所尊。
佳节近重阳，黄花已纷纷。
家家社酒香，处处烹鸡豚。
今朝风日好，水落依旧痕。
一散腰脚顽，杖策时叩门。
琼惟水东林木幽茂予爱此三士所居虽无亭馆之胜而气象清远连日水涨隔绝悠然遐想各成一诗目为城东三咏·其二
作者：李光
朝代：宋

我爱曾城居，负郭颇幽雅。
田畴遶屋庐，门径绝车马。
但虞水侵门，敢怨风飘瓦。
渊明非避俗，自觉往来寡。
嗟予屏斥久，兹地犹里社。
相望十里间，舟楫幸可假。
风休水亦落，晴日照郊野。
愿言驾柴车，始觉我忧写。
琼惟水东林木幽茂予爱此三士所居虽无亭馆之胜而气象清远连日水涨隔绝悠然遐想各成一诗目为城东三咏·杜公司法
作者：李光
朝代：宋

南极多老人，及见九代孙。君生古崖州，气质清且温。今年八十二，颇觉行步奔。白发映红颊，疑是羲皇人。城东有幽居，潇洒真隐沦。渊明寓栗里，子美还羌村。迁流到双泉，得与君子邻。仁里圣所择，德齿古所尊。佳节近重阳，黄花已纷纷。家家社酒香，处处烹鸡豚。今朝风日好，水落依旧痕。一散腰脚顽，杖策时叩门。我爱曾城居，负郭颇幽雅。田畴绕屋庐，门径绝车马。但虞水侵门，敢怨风飘瓦。渊明非避俗，自觉往来寡。嗟予屏斥久，兹地犹里社。相望十里间，舟楫幸可假。风休水亦落，晴日照郊野。愿言驾柴车，始觉我忧写。
琼惟水东林木幽茂予爱此三士所居虽无亭馆之胜而气象清远连日水涨隔绝悠然遐想各成一诗目为城东三咏东坡载酒堂二诗盖用渊明始春怀古田舍韵遂不见于后集予至儋始得真本因追和其韵·其一
作者：李光
朝代：宋
体裁：古风

荒园草木深，樵牧不敢践。虽无南国爱，正以东坡免。平泉与金谷，视此颜有腼。至今儋耳民，里巷多乐善。胜游傥可继，杖策敢辞远。燕谈有佳侣，永日可忘返。酒酣任歌呼，此兴吾不浅。
瓊士黄與善會友堂課諸生作移竹詩爲賦一首
作者：李光
朝代：宋

綠竹名清友，書齋植最宜。
根深知舊壤，葉密带新枝。
寒暑時須易，冰霜操不移。
影寒金瑣碎，聲振玉參差。
引鳳符周運，爲龍待葛陂。
諸生頻掃徑，琴海每相隨。
瓊惟水東林木幽茂予愛此三士所居雖無亭館之勝而氣象清遠連日水漲隔絕悠然遐想各成一詩目爲城東三詠·其一
作者：李光
朝代：宋

南極多老人，及見九代孫。
君生古崖州，氣質清且溫。
今年八十二，頗覺行步奔。
白髪暎紅頰，疑是羲皇人。
城東有幽居，瀟灑真隱淪。
淵明寓栗里，子美還羌村。
遷流到雙泉，得與君子鄰。
仁里聖所擇，德齒古所尊。
佳節近重陽，黄花已紛紛。
家家社酒香，處處烹雞豚。
今朝風日好，水落依舊痕。
一散腰脚頑，杖策時叩門。
瓊惟水東林木幽茂予愛此三士所居雖無亭館之勝而氣象清遠連日水漲隔絕悠然遐想各成一詩目爲城東三詠·其二
作者：李光
朝代：宋

我愛曾城居，負郭頗幽雅。
田疇遶屋廬，門逕絕車馬。
但虞水侵門，敢怨風飄瓦。
淵明非避俗，自覺往來寡。
嗟予屏斥久，兹地猶里社。
相望十里間，舟楫幸可假。
風休水亦落，晴日照郊野。
願言駕柴車，始覺我憂寫。
瓊臺
作者：李光
朝代：宋

玉臺孤聳出塵寰，碧瓦朱甍縹緲間。
爽氣遙通天際月，滄波不隔海中山。
潮平賈客連檣至，日晚耕牛带犢還。
安得此身生羽翼，便乘風馭叩天關。
用孟博寄孟坚韵
作者：李光
朝代：宋

汝到家时解我忧，归来何处遇中秋。
梦游沧海休回首，路入浯滩稳泛舟。
屋裏琴书无汝爱，宅边松菊为吾留。
朋游若问南方事，莫说琼州胜越州。
用孟博寄孟坚韵
作者：李光
朝代：宋

汝到家时解我忧，归来何处遇中秋。梦游沧海休回首，路入浯滩稳泛舟。屋里琴书无汝爱，宅边松菊为吾留。朋游若问南方事，莫说琼州胜越州。
用孟博寄孟堅韻
作者：李光
朝代：宋

汝到家時解我憂，歸來何處遇中秋。
夢遊滄海休回首，路入浯灘穩泛舟。
屋裏琴書無汝愛，宅邊松菊爲吾留。
朋遊若問南方事，莫說瓊州勝越州。
甲寅仲秋水涨独民先兄元发弟徙居招提日有登览棋酒之胜连日雨復大作水且洊至举室几于湿浸仰二公之旷达叹辎重之为累輙成鄙句以寄并呈志尹宣教表兄洎往来诸友兄一笑
作者：李光
朝代：宋
体裁：七言律诗

活计从来祗旋营，急难方悟此生轻。资身但有书盈腹，润屋不将金满籯。尘榻晓寒资酒力，空阶夜雨杂棋声。茗瓯时赴汤休约，肯念人间雨与晴。
甲寅仲秋水漲獨民先兄元發弟徙居招提日有登覽棋酒之勝連日雨復大作水且洊至舉室幾于濕浸仰二公之曠達歎輜重之爲累輙成鄙句以寄并呈志尹宣教表兄洎往來諸友兄一笑
作者：李光
朝代：宋

活計從來祗旋營，急難方悟此生輕。
資身但有書盈腹，潤屋不将金滿籯。
塵榻曉寒資酒力，空堦夜雨雜棋聲。
茗甌時赴湯休約，肯念人間雨與晴。
申之移竹数十竿植之后圃增贲幽人之居作诗为谢
作者：李光
朝代：宋
体裁：七言律诗

节概平生慕此君，晚年流落偶相亲。装添小圃林泉胜，隔尽权门车马尘。雨浥寒梢香掩冉，月归疏影夜精神。他年亭下清阴满，谁记当时种莳人。
申之移竹數十竿植之後圃增賁幽人之居作詩爲謝
作者：李光
朝代：宋

節概平生慕此君，晚年流落偶相親。
裝添小圃林泉勝，隔盡權門車馬塵。
雨浥寒梢香掩冉，月歸疏影夜精神。
他年亭下清陰滿，誰記當時種蒔人。
留春
作者：李光
朝代：宋

紅蕉開盡槿花飛，載酒登臨到落暉。
秉燭更期尋勝侣，不教容易放春歸。
留春
作者：李光
朝代：宋
体裁：七言绝句

红蕉开尽槿花飞，载酒登临到落晖。秉烛更期寻胜侣，不教容易放春归。
病中作
作者：李光
朝代：宋
体裁：七言绝句

一枕昏昏若醉乡，云收雾散月临窗。幽人睡足自惊觉，云在青天月在床。
病中作
作者：李光
朝代：宋

一枕昏昏若醉鄉，雲收霧散月臨窗。
幽人睡足自驚覺，雲在青天月在床。
癸亥上元余謫藤江是時初開樂禁人意欣欣吳元預作紀事二絕頗入風雅戲和其韻·其一
作者：李光
朝代：宋

曾見端門萬炬燈，天街追逐少年行。
如今老病惟貪睡，懶向州衙看樂棚。
癸亥上元余謫藤江是時初開樂禁人意欣欣吳元預作紀事二絕頗入風雅戲和其韻·其二
作者：李光
朝代：宋

再聞韶樂共欣然，太守推行詔墨鮮。
山郡莫嫌娼女拙，嫁他蜑戶已多年。
癸亥上元余谪藤江是时初开乐禁人意欣欣吴元预作纪事二绝颇入风雅戏和其韵
作者：李光
朝代：宋

曾见端门万炬灯，天街追逐少年行。如今老病惟贪睡，懒向州衙看乐棚。再闻韶乐共欣然，太守推行诏墨鲜。山郡莫嫌娼女拙，嫁他蜑户已多年。
癸亥上元余谪藤江是时初开乐禁人意欣欣吴元预作纪事二绝颇入风雅戏和其韵·其一
作者：李光
朝代：宋
体裁：七言绝句

曾见端门万炬灯，天街追逐少年行。如今老病惟贪睡，懒向州衙看乐棚。
癸亥上元余谪藤江是时初开乐禁人意欣欣吴元预作纪事二绝颇入风雅戏和其韵·其二
作者：李光
朝代：宋
体裁：七言绝句

再闻韶乐共欣然，太守推行诏墨鲜。山郡莫嫌娼女拙，嫁他蜑户已多年。
白莲
作者：李光
朝代：宋

白色莲花也自奇，亭亭水面半开时。恰如西子新妆了，未把胭脂污玉肌。
白莲
作者：李光
朝代：宋

白色莲花也自奇，亭亭水面半开时。
恰如西子新粧了，未把胭脂污玉肌。
白蓮
作者：李光
朝代：宋

白色蓮花也自奇，亭亭水面半開時。
恰如西子新粧了，未把胭脂污玉肌。
短歌贈柯山祝道人
作者：李光
朝代：宋

年來憂患老病纒，獨寝一室方蕭然。
道人顧我笑且憐，贈以一粒金華丹。
彤霞入腹氣熻赫，紫焰照日光斒斕。
寸田溫溫起真火，尾閭歷歷朝泥丸。
道人年少遊賢關，曳裾躧履公卿間。
宣和天子崇神仙，近臣薦引登金鑾。
造膝一語開天顔，羽衣縹緲黄其冠。
吴筠雖嘗入禁掖，稚川終隱羅浮山。
荆棘掃盡棃棗熟，汞鉛九轉龍虎蟠。
一裘百衲聊卒歲，斗酒滿引冰雪寒。
朅來鐔津施丹劑，應病與藥俱輕安。
度人濟世功行圓，超脱滓穢猶蜕蟬。
短歌赠柯山祝道人
作者：李光
朝代：宋

年来忧患老病纒，独寝一室方萧然。
道人顾我笑且怜，赠以一粒金华丹。
彤霞入腹气熻赫，紫焰照日光斒斓。
寸田温温起真火，尾闾历历朝泥丸。
道人年少游贤关，曳裾躧履公卿间。
宣和天子崇神仙，近臣荐引登金銮。
造膝一语开天颜，羽衣缥缈黄其冠。
吴筠虽尝入禁掖，稚川终隐罗浮山。
荆棘扫尽棃枣熟，汞铅九转龙虎蟠。
一裘百衲聊卒岁，斗酒满引冰雪寒。
朅来镡津施丹剂，应病与药俱轻安。
度人济世功行圆，超脱滓秽犹蜕蝉。
短歌赠柯山祝道人
作者：李光
朝代：宋

年来忧患老病缠，独寝一室方萧然。道人顾我笑且怜，赠以一粒金华丹。彤霞入腹气熻赫，紫焰照日光斑斓。寸田温温起真火，尾闾历历朝泥丸。道人年少游贤关，曳裾躧履公卿间。宣和天子崇神仙，近臣荐引登金銮。造膝一语开天颜，羽衣缥缈黄其冠。吴筠虽尝入禁掖，稚川终隐罗浮山。荆棘扫尽梨枣熟，汞铅九转龙虎蟠。一裘百衲聊卒岁，斗酒满引冰雪寒。朅来镡津施丹剂，应病与药俱轻安。度人济世功行圆，超脱滓秽犹蜕蝉。
破山寺
作者：李光
朝代：宋

招提清絕冠諸方，溪繞山圍勝氣藏。
好在池塘存舊址，依然花木隱禪房。
風生殿閣元無暑，雨後松篁自有香。
日暮不教清興盡，更登絕頂瞰微茫。
破山寺
作者：李光
朝代：宋
体裁：七言律诗

招提清绝冠诸方，溪绕山围胜气藏。好在池塘存旧址，依然花木隐禅房。风生殿阁元无暑，雨后松篁自有香。日暮不教清兴尽，更登绝顶瞰微茫。
离天姥五里入石桥路
作者：李光
朝代：宋
体裁：七言绝句

江湖方喜脱风波，岭路还惊上下坡。赖自随身有竿木，南来未怕石头多。
离容南百里间多古松僵仆道上不免斧斤之患感之作小诗呈陆川邑官使稍禁戢之
作者：李光
朝代：宋
体裁：七言绝句

百年斤斧避龙鳞，尚被樵夫斫作薪。三伏修涂多暍死，清阴留取庇行人。
离萍乡晚宿里田铺
作者：李光
朝代：宋

晓出萍乡动越吟，清溪无底乱山深。
頽垣破屋邮亭古，面壁聊观去住心。
离萍乡晚宿里田铺
作者：李光
朝代：宋

晓出萍乡动越吟，清溪无底乱山深。颓垣破屋邮亭古，面壁聊观去住心。
离阳寿县百余里遇大风雨溪流涨溢宿修仁境小寺新洁可喜不復有滞留之叹偶成长句老病字画欹斜輙自笑也仲子孟坚同来
作者：李光
朝代：宋

逐客多年住海滨，今朝喜作北乡人。
飘风扫地捲烦暑，骤雨翻空洗瘴尘。
境恶乍离宾馆陋，眼明欣覩佛祠新。
松林竹径俱幽胜，留滞何庸叹苦辛。
离阳寿县百馀里遇大风雨溪流涨溢宿修仁境小寺新洁可喜不复有滞留之叹偶成长句老病字画攲斜辄自笑也仲子孟坚同来
作者：李光
朝代：宋

逐客多年住海滨，今朝喜作北乡人。飘风扫地捲烦暑，骤雨翻空洗瘴尘。境恶乍离宾馆陋，眼明欣睹佛祠新。松林竹径俱幽胜，留滞何庸叹苦辛。
秀香堂
作者：李光
朝代：宋
体裁：七言律诗

山远江深胜地藏，森森乔木间修篁。月林不动参差影，花径常供自在香。沉水爇残金鸭冷，落花飞尽绿阴凉。神通甚愧维摩老，聊长蛮邦作醉乡。
秀香堂
作者：李光
朝代：宋

山遠江深勝地藏，森森喬木間修篁。
月林不動參差影，花徑常供自在香。
沉水爇殘金鴨冷，落花飛盡綠陰涼。
神通甚愧維摩老，聊長蠻邦作醉鄉。
秋夜有怀
作者：李光
朝代：宋
体裁：七言律诗

金炉未冷旋添香，风静云开月到廊。何处独吹西塞曲，无人同醉北窗凉。鳞鸿路隔书难寄，鼓角声迟夜渐长。明日欲寻真率约，浊醪时许过邻墙。
秋夜有懷
作者：李光
朝代：宋

金爐未冷旋添香，風静雲開月到廊。
何處獨吹西塞曲，無人同醉北窗涼。
鱗鴻路隔書難寄，鼓角聲遲夜漸長。
明日欲尋真率約，濁醪時許過鄰牆。
秋日杂咏十首
作者：李光
朝代：宋

三载幽栖养性灵，焚香默坐万缘轻。空庭野草萋萋碧，更觉秋来少送迎。抄罢唐诗笔暂停，不将奇字问添丁。郊坰秋半无炎暑，净拂明窗读道经。风露萧萧月欲沈，方池水静影横参。何人睡觉来陪我，更取金荷潋滟斟。招呼佳侣暂忘形，夜久金茎露欲零。风捲晴云时点缀，未妨华月上青冥。海滨三度过中秋，雨横无因到庾楼。万里无尘今夕月，不须携客上罗浮。沙路微行到懒窠，晚风斜日满烟萝。焚香坐久疑无路，忽见帆樯竹外过。杖策寻幽路欲迷，华鬘椎髻杂生黎。空阶秋晚无霜叶，自把清诗竹上题。老去忘情不厌闲，酒杯诗轴最相关。篱边知是重阳近，萸实微红菊蕊斑。天南谁把尺书传，老眼经秋自不眠。鼓角声回窗未掩，可堪残月到床前。可笑馀生习气缠，时时吟咏偶盈编。心闲身老趋平淡，不是新来效乐天。
秋日杂咏十首·其一
作者：李光
朝代：宋
体裁：七言绝句

三载幽栖养性灵，焚香默坐万缘轻。空庭野草萋萋碧，更觉秋来少送迎。
秋日杂咏十首·其一〇
作者：李光
朝代：宋

可笑余生习气纒，时时吟咏偶盈编。
心闲身老趋平淡，不是新来效乐天。
秋日杂咏十首·其七
作者：李光
朝代：宋
体裁：七言绝句

杖策寻幽路欲迷，华鬘椎髻杂生黎。空阶秋晚无霜叶，自把清诗竹上题。
秋日杂咏十首·其三
作者：李光
朝代：宋

风露萧萧月欲沈，方池水静影横参。何人睡觉来陪我，更取金荷潋滟斟。
秋日杂咏十首·其三
作者：李光
朝代：宋

风露萧萧月欲沈，方池水静影横参。
何人睡觉来陪我，更取金荷潋灔斟。
秋日杂咏十首·其九
作者：李光
朝代：宋
体裁：七言绝句

天南谁把尺书传，老眼经秋自不眠。鼓角声回窗未掩，可堪残月到床前。
秋日杂咏十首·其二
作者：李光
朝代：宋

抄罢唐诗笔暂停，不将奇字问添丁。郊坰秋半无炎暑，净拂明窗读道经。
秋日杂咏十首·其二
作者：李光
朝代：宋

抄罢唐诗笔暂停，不将奇字问添丁。
郊垧秋半无炎暑，凈拂明窗读道经。
秋日杂咏十首·其五
作者：李光
朝代：宋
体裁：七言绝句

海滨三度过中秋，雨横无因到庾楼。万里无尘今夕月，不须携客上罗浮。
秋日杂咏十首·其八
作者：李光
朝代：宋

老去忘情不厌闲，酒杯诗轴最相关。篱边知是重阳近，萸实微红菊蕊斑。
秋日杂咏十首·其八
作者：李光
朝代：宋

老去忘情不厌闲，酒杯诗轴最相关。
篱边知是重阳近，萸实微红菊蘂斑。
秋日杂咏十首·其六
作者：李光
朝代：宋
体裁：七言绝句

沙路微行到懒窠，晚风斜日满烟萝。焚香坐久疑无路，忽见帆樯竹外过。
秋日杂咏十首·其十
作者：李光
朝代：宋

可笑馀生习气缠，时时吟咏偶盈编。心闲身老趋平淡，不是新来效乐天。
秋日杂咏十首·其四
作者：李光
朝代：宋
体裁：七言绝句

招呼佳侣暂忘形，夜久金茎露欲零。风捲晴云时点缀，未妨华月上青冥。
秋日杂咏十首己巳二月三日晚食罢步至林氏园了然道人新筑小亭爱其阒寂独坐久之白上人来出门又逢魏子归而写之以诗偶翻旧藁见之恍然因书以示庭植二首·其一
作者：李光
朝代：宋
体裁：七言绝句

新筑茅亭涩勒间，蒲团坐久欲忘还。道人应供归来晚，只有野僧相伴闲。
秋日雜詠十首·其一
作者：李光
朝代：宋

三載幽棲養性靈，焚香默坐萬緣輕。
空庭野草萋萋碧，更覺秋來少送迎。
秋日雜詠十首·其一〇
作者：李光
朝代：宋

可笑餘生習氣纒，時時吟詠偶盈編。
心閑身老趨平淡，不是新來效樂天。
秋日雜詠十首·其七
作者：李光
朝代：宋

杖策尋幽路欲迷，華鬘椎髻雜生黎。
空階秋晚無霜葉，自把清詩竹上題。
秋日雜詠十首·其三
作者：李光
朝代：宋

風露蕭蕭月欲沈，方池水静影横參。
何人睡覺來陪我，更取金荷瀲灔斟。
秋日雜詠十首·其九
作者：李光
朝代：宋

天南誰把尺書傳，老眼經秋自不眠。
鼓角聲回窗未掩，可堪殘月到牀前。
秋日雜詠十首·其二
作者：李光
朝代：宋

抄罷唐詩筆暫停，不將奇字問添丁。
郊坰秋半無炎暑，凈拂明窗讀道經。
秋日雜詠十首·其五
作者：李光
朝代：宋

海濱三度過中秋，雨横無因到庾樓。
萬里無塵今夕月，不須攜客上羅浮。
秋日雜詠十首·其八
作者：李光
朝代：宋

老去忘情不厭閑，酒杯詩軸最相關。
籬邊知是重陽近，萸實微紅菊蘂斑。
秋日雜詠十首·其六
作者：李光
朝代：宋

沙路微行到懶窠，晚風斜日滿烟蘿。
焚香坐久疑無路，忽見帆檣竹外過。
秋日雜詠十首·其四
作者：李光
朝代：宋

招呼佳侣暫忘形，夜久金莖露欲零。
風捲晴雲時點綴，未妨華月上青冥。
秋日題池南壁間
作者：李光
朝代：宋

牢落雙泉一病翁，十年憂患掃還空。
荷稀竹密宜秋雨，戶窄簷低耐颶風。
盡日抄書北窗下，有時閑步小橋東。
誰知萬水千山外，亦與鄉居興味同。
秋日题池南壁间
作者：李光
朝代：宋
体裁：七言律诗

牢落双泉一病翁，十年忧患扫还空。荷稀竹密宜秋雨，户窄檐低耐飓风。尽日抄书北窗下，有时闲步小桥东。谁知万水千山外，亦与乡居兴味同。
移具訪逢時堅白堂
作者：李光
朝代：宋

已許攜壺就綺羅，却因風雨斷經過。
不辭美酒十分勸，欲聽佳人一曲歌。
掌上要觀摩勒果，池中難借右軍鵝。
使君獨醒空回去，被冷燈青客奈何。
移具访逢时坚白堂
作者：李光
朝代：宋
体裁：七言律诗

已许携壶就绮罗，却因风雨断经过。不辞美酒十分劝，欲听佳人一曲歌。掌上要观摩勒果，池中难借右军鹅。使君独醒空回去，被冷灯青客奈何。
稚山运使作斋名藏晖且觅诗久不能成今兹以大农召行有日因成鄙句并以送行
作者：李光
朝代：宋

美玉当韫椟，明珠产深渊。达士贵混俗，大隐常居廛。皓皓终易污，峣峣难自全。和光同其尘，老聃有成言。徐侯如水鉴，胸中定媸妍。疾恶若仇雠，论事敢直前。朅来大江西，独揽刺举权。奸赃尽屏迹，豺狼敢垂涎。顾欲藏其晖，名室以自镌。老火正淫恣，旱气方接连。怅别南浦亭，去去朝日边。中原正涂炭，生民思息肩。公归明光奏，输忠倾肺肝。功成不自居，名与日月悬。
稚山运使作斋名藏晖且觅诗久不能成今兹以大农召行有日因成鄙句并以送行
作者：李光
朝代：宋

美玉当韫椟，明珠产深渊。
达士贵混俗，大隐常居廛。
皓皓终易污，峣峣难自全。
和光同其尘，老聃有成言。
徐侯如水鑑，胸中定媸妍。
疾恶若仇雠，论事敢直前。
朅来大江西，独揽刺举权。
姦赃尽屏迹，豺狼敢垂涎。
顾欲藏其晖，名室以自镌。
老火正淫恣，旱气方接连。
怅别南浦亭，去去朝日边。
中原正涂炭，生民思息肩。
公归明光奏，输忠倾肺肝。
功成不自居，名与日月悬。
稚山運使作齋名藏暉且覓詩久不能成今兹以大農召行有日因成鄙句并以送行
作者：李光
朝代：宋

美玉當韞櫝，明珠産深淵。
達士貴混俗，大隱常居廛。
皓皓終易汙，嶢嶢難自全。
和光同其塵，老聃有成言。
徐侯如水鑑，胸中定媸妍。
疾惡若仇讎，論事敢直前。
朅來大江西，獨攬刺舉權。
姦贓盡屏迹，豺狼敢垂涎。
顧欲藏其暉，名室以自鐫。
老火正淫恣，旱氣方接連。
悵别南浦亭，去去朝日邊。
中原正塗炭，生民思息肩。
公歸明光奏，輸忠傾肺肝。
功成不自居，名與日月懸。
立夏日納凉
作者：李光
朝代：宋

茅菴西畔小池東，烏鵲藏身柳影中。
沙岸山坡無野店，不知此處有清風。
立夏日纳凉
作者：李光
朝代：宋
体裁：诗

茅庵西畔小池东，乌鹊藏身柳影中。沙岸山坡无野店，不知此处有清风。
端居无以遣兴偶成三小诗仍用前韵呈元寿会元二公
作者：李光
朝代：宋

桄榔涩勒易成林，午枕萧然一榻深。春半已无桃杏在，夜深惟有月华侵。摇摇北望动心旌，老病聊依泂酌亭。时有小兵来涤砚，清泉一掬冷涵星。流转南来未放还，此身忽到海中山。临池顾影聊娱戏，懒把青铜照鬓斑。
端居无以遣兴偶成三小诗仍用前韵呈元寿会元二公·其一
作者：李光
朝代：宋
体裁：七言绝句

桄榔涩勒易成林，午枕萧然一榻深。春半已无桃杏在，夜深惟有月华侵。
端居无以遣兴偶成三小诗仍用前韵呈元寿会元二公·其三
作者：李光
朝代：宋
体裁：七言绝句

流转南来未放还，此身忽到海中山。临池顾影聊娱戏，懒把青铜照鬓斑。
端居无以遣兴偶成三小诗仍用前韵呈元寿会元二公·其二
作者：李光
朝代：宋
体裁：七言绝句

摇摇北望动心旌，老病聊依泂酌亭。时有小兵来涤砚，清泉一掬冷涵星。
端居无以遣兴偶成三小诗仍用前韵呈元寿会元二公十月二十二日纵步至教谕谢君所居爱其幽胜而庭植道源诸友见寻烹茗奕棋小酌而归因成二绝句·其一
作者：李光
朝代：宋
体裁：七言绝句

城隅诘曲趁溪斜，遥望青帘认酒家。行过小桥沙路尽，忽逢菡萏一池花。
端居無以遣興偶成三小詩仍用前韻呈元壽會元二公·其一
作者：李光
朝代：宋

桄榔澀勒易成林，午枕蕭然一榻深。
春半已無桃杏在，夜深惟有月華侵。
端居無以遣興偶成三小詩仍用前韻呈元壽會元二公·其三
作者：李光
朝代：宋

流轉南來未放還，此身忽到海中山。
臨池顧影聊娛戲，懶把青銅照鬢斑。
端居無以遣興偶成三小詩仍用前韻呈元壽會元二公·其二
作者：李光
朝代：宋

搖搖北望動心旌，老病聊依泂酌亭。
時有小兵來滌硯，清泉一掬冷涵星。
竹几
作者：李光
朝代：宋

虚滑輕凉任自然，水邊林下最相便。
他年若遇青城叟，成壞方知盡屬天。
竹几
作者：李光
朝代：宋
体裁：七言绝句

虚滑轻凉任自然，水边林下最相便。他年若遇青城叟，成坏方知尽属天。
签判黄元功公廨枕江有小亭落成之初予偶假居之明洁深稳因得游息其上榜曰寓亭并留鄙句以见意
作者：李光
朝代：宋

物生天壤间，有形孰非寓。心随万境转，飞走各依附。峤南山河异，岁月亦屡度。新亭枕江皋，杳渺可飞步。风涛振几席，云月随杖屦。吾生真寄耳，那复叹淹驻。当年有离忧，政以南北故。举足皆道场，意适随所遇。往参少林禅，归指曹溪路。去住吾何心，要以生死喻。远迹混渔樵，忘机狎鸥鹭。千载如知心，相对犹旦暮。
签判黄元功公廨枕江有小亭落成之初予偶假居之明洁深稳因得游息其上榜曰寓亭并留鄙句以见意
作者：李光
朝代：宋

物生天壤间，有形孰非寓。
心随万境转，飞走各依附。
峤南山河异，岁月亦屡度。
新亭枕江皋，杳渺可飞步。
风涛振几席，云月随杖屦。
吾生真寄耳，那復叹淹驻。
当年有离忧，政以南北故。
举足皆道场，意适随所遇。
往参少林禅，归指曹溪路。
去住吾何心，要以生死喻。
远迹混渔樵，忘机狎鸥鹭。
千载如知心，相对犹旦暮。
签判黄元功顷摄守蔚平枕江有小亭予假居久之稍加葺治且作诗其上名之曰横江今既还职辄用写呈
作者：李光
朝代：宋
体裁：七言律诗

西来一水护山城，突兀横江占小亭。春尽浪花浮竹屋，夜深渔火乱沙汀。支颐尘榻清无梦，隐几明窗醉有经。扫洒待君还旧隐，却来相对守黄庭。
簽判黄元功公廨枕江有小亭落成之初予偶假居之明潔深穩因得游息其上榜曰寓亭并留鄙句以見意
作者：李光
朝代：宋

物生天壤間，有形孰非寓。
心隨萬境轉，飛走各依附。
嶠南山河異，歲月亦屢度。
新亭枕江臯，杳渺可飛步。
風濤振几席，雲月隨杖屨。
吾生真寄耳，那復歎淹駐。
當年有離憂，政以南北故。
舉足皆道場，意適隨所遇。
往參少林禪，歸指曹溪路。
去住吾何心，要以生死喻。
遠迹混漁樵，忘機狎鷗鷺。
千載如知心，相對猶旦暮。
簽判黄元功頃攝守蔚平枕江有小亭予假居久之稍加葺治且作詩其上名之曰横江今既還職輒用寫呈
作者：李光
朝代：宋

西來一水護山城，突兀横江占小亭。
春盡浪花浮竹屋，夜深漁火亂沙汀。
支頤塵榻清無夢，隱几明窗醉有經。
掃灑待君還舊隱，却來相對守黄庭。
紀異
作者：李光
朝代：宋

掣電驅雷起蟄龍，一畨桃李鬬纖穠。
晚來忽見千山白，戲蚓鳴蛙失舊蹤。
紹聖中蘇公內翰謫居儋耳嘗與軍使張中遊黎氏園愛其水木之勝勸坐客醵錢作堂黎氏名子雲因用揚雄故事名其堂曰載酒予始至儋與瓊士魏安石杖策訪之退作二詩
作者：李光
朝代：宋

何年老揚雄，寄此十畝園。
年深草木荒，杖策誰叩門。
緬懷東坡老，陳迹記舊痕。
空餘載酒堂，往事孰與論。
黄柑與丹荔，不受瘴霧昏。
邦人時餽奠，一笑空罍尊。
紹興二年三月還自淮西重至宣城與德淵寺丞諸友散步後圃登雙溪樓二首·其一
作者：李光
朝代：宋

翛然危觀出風塵，千里溪山照映人。
飛蓋追隨賓客舊，滿園桃李不勝春。
紹興二年三月還自淮西重至宣城與德淵寺丞諸友散步後圃登雙溪樓二首·其二
作者：李光
朝代：宋

夙銜王命出行朝，軍士無譁罷擊刁。
一笑聊空狐鼠穴，却驅貔虎取天驕。
縣齋清坐有懷·其一
作者：李光
朝代：宋

門外無俗軌，相對惟獨鶴。
短翮雖未全，志已翔寥廓。
軒然避雞羣，不受鷹隼搏。
持以比佳士，潔白誠相若。
筆端生雲烟，胸中貯丘壑。
憐君青雲姿，胡爲滯蓮幕。
英豪出草萊，闒茸履臺閣。
新詩時有寄，妙語洗煩灼。
種學求根源，意匠無斧鑿。
自慚非清流，訟牒困酬酢。
好古雖膽大，去惡愧力弱。
君來破吾顔，商榷盡流略。
高軒掛琴劍，景物如宿約。
遙山倚青冥，遠水带城郭。
圓荷已浮花，晚筍亦脱籜。
涓涓風露清，湛湛河漢落。
濁醪有妙理，與子隨意酌。
萬事付儻來，何必問日脚。
縣齋清坐有懷·其二
作者：李光
朝代：宋

學道未忘名，欲跨揚州鶴。
淵明賦歸來，頗恨未恢廓。
平生剛褊性，敢避窮獸搏。
君詩如清琴，平淡猶賀若。
泠然山水音，妙響振林壑。
寧爲太史走，豈事桓温幕。
樂哉吴望游，微凉生殿閣。
况兹積雨後，枕簟謝焚灼。
未能去三彭，便可休六鑿。
跌宕文字間，詩酒自相酢。
氣凌李杜豪，力振曹劉弱。
偏師攻長城，稍稍出方略。
山川助離騷，景象如宿約。
陰風起虚籟，暮靄昏城郭。
菡萏泛金塘，篔簹隕銀籜。
卧看曉參横，坐待殘月落。
不愁衣典盡，尊空莫起酌。
明朝醉復醒，生憂押垂脚。
總持師示近詩一軸輙次最後神字韻梅花一篇
作者：李光
朝代：宋

水邊難覩似梅人，且看垂垂一樹新。
獨許玉妃陪寂寞，可須青女助精神。
傳杯冷艷愁聞笛，入戶幽香已報春。
抽盡空花經月雨，此心那復住根塵。
纪异
作者：李光
朝代：宋

掣电驱雷起蛰龙，一畨桃李鬬纤秾。
晚来忽见千山白，戏蚓鸣蛙失旧踪。
纪异
作者：李光
朝代：宋

掣电驱雷起蛰龙，一番桃李斗纤秾。晚来忽见千山白，戏蚓鸣蛙失旧踪。
绍兴二年三月还自淮西重至宣城与德渊寺丞诸友散步后圃登双溪楼二首
作者：李光
朝代：宋

翛然危观出风尘，千里溪山照映人。飞盖追随宾客旧，满园桃李不胜春。夙衔王命出行朝，军士无哗罢击刁。一笑聊空狐鼠穴，却驱貔虎取天骄。
绍兴二年三月还自淮西重至宣城与德渊寺丞诸友散步后圃登双溪楼二首·其一
作者：李光
朝代：宋
体裁：七言绝句

翛然危观出风尘，千里溪山照映人。飞盖追随宾客旧，满园桃李不胜春。
绍兴二年三月还自淮西重至宣城与德渊寺丞诸友散步后圃登双溪楼二首·其二
作者：李光
朝代：宋

夙衔王命出行朝，军士无哗罢击刁。一笑聊空狐鼠穴，却驱貔虎取天骄。
绍兴二年三月还自淮西重至宣城与德渊寺丞诸友散步后圃登双溪楼二首·其二
作者：李光
朝代：宋

夙衔王命出行朝，军士无譁罢击刁。
一笑聊空狐鼠穴，却驱貔虎取天骄。
绍圣中苏公内翰谪居儋耳尝与军使张中游黎氏园爱其水木之胜劝坐客醵钱作堂黎氏名子云因用扬雄故事名其堂曰载酒予始至儋与琼士魏安石杖策访之退作二诗
作者：李光
朝代：宋

何年老扬雄，寄此十亩园。
年深草木荒，杖策谁叩门。
缅怀东坡老，陈迹记旧痕。
空余载酒堂，往事孰与论。
黄柑与丹荔，不受瘴雾昏。
邦人时馈奠，一笑空罍尊。
绍圣中苏公内翰谪居儋耳尝与军使张中游黎氏园爱其水木之胜劝坐客醵钱作堂黎氏名子云因用扬雄故事名其堂曰载酒予始至儋与琼士魏安石杖策访之退作二诗
作者：李光
朝代：宋

何年老扬雄，寄此十亩园。年深草木荒，杖策谁叩门。缅怀东坡老，陈迹记旧痕。空馀载酒堂，往事孰与论。黄柑与丹荔，不受瘴雾昏。邦人时馈奠，一笑空罍尊。
羊荆华敞小轩面丛竹予以细香名之盖用杜子美风吹细细香之句因赋此诗
作者：李光
朝代：宋

负郭林庐带草堂，小亭轩敞对修篁。
祖师但指青青色，诗老能闻细细香。
风过户庭常掩冉，雨余衾枕自清凉。
幽兰茉莉徒芬郁，气味不如君久长。
羊荆华敞小轩面丛竹予以细香名之盖用杜子美风吹细细香之句因赋此诗
作者：李光
朝代：宋

负郭林庐带草堂，小亭轩敞对修篁。祖师但指青青色，诗老能闻细细香。风过户庭常掩冉，雨馀衾枕自清凉。幽兰茉莉徒芬郁，气味不如君久长。
羊荆華敞小軒面叢竹予以細香名之蓋用杜子美風吹細細香之句因賦此詩
作者：李光
朝代：宋

負郭林廬带草堂，小亭軒敞對修篁。
祖師但指青青色，詩老能聞細細香。
風過戶庭常掩冉，雨餘衾枕自清涼。
幽蘭茉莉徒芬郁，氣味不如君久長。
義郴廖翁贈予靈壽杖歌以謝之
作者：李光
朝代：宋

郴山峨峨水濺濺，清淑之氣鍾神仙。
山頭老木幾千年，不入樵斧隨飛烟。
廖翁好奇自掄選，真材不用加雕鐫。
鏗然入手龍脊瘦，宛轉隨步鶴膝堅。
今晨過我有喜色，磨捋持贈誇奇特。
老人年來腰脚頑，出入政藉扶持力。
拄上岡頭望故鄉，萬壑千巖纔咫尺。
天寒醉卧不出門，杖兮雖良長倚壁。
老欽闍黎以政和七年九月十七日夜圓寂趺坐如生道俗歎仰邑丞向仁叔作偈讚悼因次其韻·其一
作者：李光
朝代：宋

鍊得金剛一性堅，形如枯木尚凝然。
莫疑台嶺慈燈息，薪盡何妨火自傳。
老欽闍黎以政和七年九月十七日夜圓寂趺坐如生道俗歎仰邑丞向仁叔作偈讚悼因次其韻·其二
作者：李光
朝代：宋

老人端悟上乘禪，夜壑藏舟已脱然。
認得本來無一物，不將三觀浪流傳。
老野狐
作者：李光
朝代：宋

变化形容似老儒，南来权作白髭须。祗应坐上无鹰犬，走作人间老野狐。
老野狐
作者：李光
朝代：宋

变化形容似老儒，南来权作白髭鬚。
祗应坐上无鹰犬，走作人间老野狐。
老野狐
作者：李光
朝代：宋

變化形容似老儒，南來權作白髭鬚。
祗應坐上無鷹犬，走作人間老野狐。
老钦阇黎以政和七年九月十七日夜圆寂趺坐如生道俗叹仰邑丞向仁叔作偈讚悼因次其韵·其一
作者：李光
朝代：宋

炼得金刚一性坚，形如枯木尚凝然。
莫疑台岭慈灯息，薪尽何妨火自传。
老钦阇黎以政和七年九月十七日夜圆寂趺坐如生道俗叹仰邑丞向仁叔作偈赞悼因次其韵
作者：李光
朝代：宋

鍊得金刚一性坚，形如枯木尚凝然。莫疑台岭慈灯息，薪尽何妨火自传。老人端悟上乘禅，夜壑藏舟已脱然。认得本来无一物，不将三观浪流传。
老钦阇黎以政和七年九月十七日夜圆寂趺坐如生道俗叹仰邑丞向仁叔作偈赞悼因次其韵·其一
作者：李光
朝代：宋
体裁：七言绝句

鍊得金刚一性坚，形如枯木尚凝然。莫疑台岭慈灯息，薪尽何妨火自传。
老钦阇黎以政和七年九月十七日夜圆寂趺坐如生道俗叹仰邑丞向仁叔作偈赞悼因次其韵·其二
作者：李光
朝代：宋
体裁：七言绝句

老人端悟上乘禅，夜壑藏舟已脱然。认得本来无一物，不将三观浪流传。
胜法寺
作者：李光
朝代：宋

舍南舍北竹千竿，镜净无尘碧玉寒。中有老人清似水，晚来相对倚栏杆。
胜法寺
作者：李光
朝代：宋

舍南舍北竹千竿，镜凈无尘碧玉寒。
中有老人清似水，晚来相对倚栏桿。
脩仁道中微雨峭寒荒山古道間桃花盛開因偶成小詩
作者：李光
朝代：宋

古道逢元夕，荒山慘暮烟。
桃花雖作意，未是豔陽天。
脩仁道中微雨峭寒荒山古道间桃花盛开因偶成小诗
作者：李光
朝代：宋
体裁：五言绝句

古道逢元夕，荒山惨暮烟。桃花虽作意，未是艳阳天。
臨江仙
作者：李光
朝代：宋

畫棟朱樓凌縹緲，全家住在層城。中秋風露助悽清。香凝燕寢，遮莫下簾旌。佳節喜逢今夕月，後房重按新聲。姮娥端解妒娉婷。微雲點綴，不放十分明。
自天姥入石桥路虽险绝而气象殊胜殆非人境予将遥礼方广诸尊者偶成鄙句
作者：李光
朝代：宋

晓入天台访石梁，萦纡岭路绕羊肠。溪田溢水层层落，岩壑经秋步步凉。花乳散瓯争供茗，瑞光腾彩竞拈香。心知未是真消息，方丈蓬壶共渺茫。
自天姥入石桥路虽险绝而气象殊胜殆非人境予将遥礼方广诸尊者偶成鄙句
作者：李光
朝代：宋

晓入天台访石梁，萦纡岭路遶羊肠。
溪田溢水层层落，岩壑经秋步步凉。
花乳散瓯争供茗，瑞光腾彩竞拈香。
心知未是真消息，方丈蓬壶共渺茫。
自天姥入石橋路雖險絕而氣象殊勝殆非人境予将遙禮方廣諸尊者偶成鄙句
作者：李光
朝代：宋

曉入天台訪石梁，縈紆嶺路遶羊腸。
溪田溢水層層落，巖壑經秋步步凉。
花乳散甌爭供茗，瑞光騰彩競拈香。
心知未是真消息，方丈蓬壺共渺茫。
自然使君连赋竹诗辄復次韵
作者：李光
朝代：宋
体裁：七言律诗

闲客携觞日对君，岁寒相与独心亲。栽培野外千竿碧，抖擞胸中万斛尘。月影临窗如见画，风轮长笋不无神。使君好事频吟赏，萧洒襟怀似晋人。
自然使君連賦竹詩輒復次韻
作者：李光
朝代：宋

閑客攜觴日對君，歲寒相與獨心親。
栽培野外千竿碧，抖擻胸中萬斛塵。
月影臨窗如見畫，風輪長笋不無神。
使君好事頻吟賞，蕭灑襟懷似晉人。
自然解印北还作古风送行
作者：李光
朝代：宋

徐侯古循吏，作牧海南边。
三载抚民夷，擒纵出拘挛。
里巷绝嗟呼，囹圄无淹延。
父老有好词，不见吏索钱。
忽闻解印绶，蛮歌惨离筵。
远控横海鲸，追蹑凌波仙。
寄语广利神，无令飓风颠。
临行一麾手，万事尽弃捐。
勿作儿女恋，吚嚘涕潺湲。
火云赤峥嵘，修途愿加鞭。
爱君气猛厉，心似铁石坚。
迥悟出世法，痛扫习气纒。
明窗净棐几，华藏了大千。
别语徒谆谆，维摩本无言。
自然解印北还作古风送行
作者：李光
朝代：宋

徐侯古循吏，作牧海南边。三载抚民夷，擒纵出拘挛。里巷绝嗟呼，囹圄无淹延。父老有好词，不见吏索钱。忽闻解印绶，蛮歌惨离筵。远控横海鲸，追蹑凌波仙。寄语广利神，无令飓风颠。临行一麾手，万事尽弃捐。勿作儿女恋，咿嚘涕潺湲。火云赤峥嵘，修途愿加鞭。爱君气猛厉，心似铁石坚。迥悟出世法，痛扫习气缠。明窗净棐几，华藏了大千。别语徒谆谆，维摩本无言。
自然解印北還作古風送行
作者：李光
朝代：宋

徐侯古循吏，作牧海南邊。
三載撫民夷，擒縱出拘攣。
里巷絕嗟呼，囹圄無淹延。
父老有好詞，不見吏索錢。
忽聞解印綬，蠻歌惨離筵。
遠控横海鯨，追躡凌波仙。
寄語廣利神，無令颶風顛。
臨行一麾手，萬事盡棄捐。
勿作兒女戀，吚嚘涕潺湲。
火雲赤崢嶸，修途願加鞭。
愛君氣猛厲，心似鐵石堅。
迥悟出世法，痛掃習氣纒。
明窗净棐几，華藏了大千。
别語徒諄諄，維摩本無言。
自象登舟入武仙县境有山耸拔四十丈奇秀异常有道人于此升仙因以得名
作者：李光
朝代：宋

青山万叠俯涟漪，时有幽花挂石衣。百里清溪休荡桨，要看倒影入窗扉。
自象登舟入武仙县境有山耸拔四十丈奇秀异常有道人于此昇仙因以得名
作者：李光
朝代：宋

青山万迭俯涟漪，时有幽花挂石衣。
百里清溪休荡桨，要看倒影入窗扉。
自象登舟入武仙縣境有山聳拔四十丈奇秀異常有道人於此昇仙因以得名
作者：李光
朝代：宋

青山萬疊俯漣漪，時有幽花掛石衣。
百里清溪休蕩槳，要看倒影入窗扉。
與善借示魯直集雕刻雖精而非老眼所便戲成小詩還之
作者：李光
朝代：宋

墻角年來棄短檠，捐書默坐眼方明。
知君欲嗣江西派，净几明窗付後生。
與得之手談約不勝者賦詩探題得題厲吉老所居得之當作予和之云
作者：李光
朝代：宋

聞道全家避亂離，數間茅屋畏人知。
閑尋倦鳥安巢處，静看孤雲出岫時。
甕釀濁醪緣好客，棋翻妙著待贏詩。
從來谷口稱真隱，應笑通衢賣卜醫。
良弼使君寄梅花翌日曹宪仲约偶成长句
作者：李光
朝代：宋

北归已度梅花岭，洗尽瘴尘愁欲醒。
一枝何处最奇绝，镜裏形容水中影。
西湖处士语已妙，东坡先生句尤警。
三篇自可追少陵，一赋谁復传宋璟。
老人新从海外归，枕冷灯清愁夜永。
使君怜我老无伴，折赠欲令娱晚境。
夜寒相对默无言，耿耿此心如古井。
主人皓首自能歌，倒载花前拚酩酊。
良弼使君寄梅花翌日曹宪仲约偶成长句
作者：李光
朝代：宋

北归已度梅花岭，洗尽瘴尘愁欲醒。一枝何处最奇绝，镜里形容水中影。西湖处士语已妙，东坡先生句尤警。三篇自可追少陵，一赋谁复传宋璟。老人新从海外归，枕冷灯清愁夜永。使君怜我老无伴，折赠欲令娱晚境。夜寒相对默无言，耿耿此心如古井。主人皓首自能歌，倒载花前拚酩酊。
良弼使君寄梅花翌日曹憲仲約偶成長句
作者：李光
朝代：宋

北歸已度梅花嶺，洗盡瘴塵愁欲醒。
一枝何處最奇絕，鏡裏形容水中影。
西湖處士語已妙，東坡先生句尤警。
三篇自可追少陵，一賦誰復傳宋璟。
老人新從海外歸，枕冷燈清愁夜永。
使君憐我老無伴，折贈欲令娱晚境。
夜寒相對默無言，耿耿此心如古井。
主人皓首自能歌，倒載花前拚酩酊。
荷珠
作者：李光
朝代：宋

荷珠圆复碎，攲侧动相关。去似临江失，来如合浦还。贾人应误喜，莲女想轻攀。百斛倾梅雨，天公岂是悭。
荷珠
作者：李光
朝代：宋

荷珠圆復碎，欹侧动相关。
去似临江失，来如合浦还。
贾人应误喜，莲女想轻攀。
百斛倾梅雨，天公岂是悭。
荷珠
作者：李光
朝代：宋

荷珠圓復碎，欹側動相關。
去似臨江失，來如合浦還。
賈人應誤喜，蓮女想輕攀。
百斛傾梅雨，天公豈是慳。
蘧庵道人寄和重九感怀诗五章语皆超胜意兼释老辄次其韵
作者：李光
朝代：宋
体裁：七言律诗

百岁光阴日半斜，因缘已透更何嗟。饱参禅窟传心印，一见桃溪悟落花。了得顿门方自在，修持径路断无差。世人学道徒勤苦，终日蒸炊只是沙。
蘧庵道人寄和重九感懷詩五章語皆超勝意兼釋老輙次其韻
作者：李光
朝代：宋

百歲光陰日半斜，因緣已透更何嗟。
飽參禪窟傳心印，一見桃溪悟落花。
了得頓門方自在，修持徑路斷無差。
世人學道徒勤苦，終日蒸炊只是沙。
行潘峒諸村愛其巖壑之勝田疇之美因成小詩·其一
作者：李光
朝代：宋

烟市雲莊自一墟，幽花夹道路縈紆。
無人與寫巖巒勝，聊展營丘半幅圖。
行潘峒諸村愛其巖壑之勝田疇之美因成小詩·其二
作者：李光
朝代：宋

村落家家社酒香，雜花開盡綠陰涼。
山畦是處田疇美，時有歸牛带夕陽。
行潘峒诸村爱其岩壑之胜田畴之美因成小诗
作者：李光
朝代：宋

烟市云庄自一墟，幽花夹道路萦纡。无人与写岩峦胜，聊展营丘半幅图。村落家家社酒香，杂花开尽绿阴凉。山畦是处田畴美，时有归牛带夕阳。
行潘峒诸村爱其岩壑之胜田畴之美因成小诗·其二
作者：李光
朝代：宋
体裁：七言绝句

村落家家社酒香，杂花开尽绿阴凉。山畦是处田畴美，时有归牛带夕阳。
补之以鍊养之说勉德循眷眷之意并见二诗若惧其不我从者以待德循可也他人能无诮乎因次韵奉寄
作者：李光
朝代：宋

漫道壶中别有春，枉教众楚笑齐人。本来妙说元无说，信是灵真未识真。佩剑携书如可继，杀鸡炊黍不妨频。相逢且说无生话，若问长生有大钧。不用休粮学隐沦，眼前无事即仙人。解官终作陶元亮，晦迹聊同郑子真。交友尽缘酬唱密，关山岂碍往来频。流行坎止平生志，寿夭还如泥在钧。
补之以鍊养之说勉德循眷眷之意并见二诗若惧其不我从者以待德循可也他人能无诮乎因次韵奉寄·其一
作者：李光
朝代：宋
体裁：七言律诗

漫道壶中别有春，枉教众楚笑齐人。本来妙说元无说，信是灵真未识真。佩剑携书如可继，杀鸡炊黍不妨频。相逢且说无生话，若问长生有大钧。
补之以鍊养之说勉德循眷眷之意并见二诗若惧其不我从者以待德循可也他人能无诮乎因次韵奉寄·其二
作者：李光
朝代：宋
体裁：七言律诗

不用休粮学隐沦，眼前无事即仙人。解官终作陶元亮，晦迹聊同郑子真。交友尽缘酬唱密，关山岂碍往来频。流行坎止平生志，寿夭还如泥在钧。
裘氏义门
作者：李光
朝代：宋
体裁：古风

夫何于会稽，卓然有裘氏。同居六百年，相聚三千指。昔贤钦义方，列奏闻天子。恩诏保门闾，光华映闾里。
裘氏義門
作者：李光
朝代：宋

夫何于會稽，卓然有裘氏。
同居六百年，相聚三千指。
昔賢欽義方，列奏聞天子。
恩詔保門閭，光華映閭里。
補之以鍊養之說勉德循眷眷之意并見二詩若懼其不我從者以待德循可也他人能無誚乎因次韻奉寄·其一
作者：李光
朝代：宋

漫道壺中别有春，枉教衆楚笑齊人。
本來妙說元無說，信是靈真未識真。
佩劍攜書如可繼，殺雞炊黍不妨頻。
相逢且說無生話，若問長生有大鈞。
補之以鍊養之說勉德循眷眷之意并見二詩若懼其不我從者以待德循可也他人能無誚乎因次韻奉寄·其二
作者：李光
朝代：宋

不用休糧學隱淪，眼前無事即仙人。
解官終作陶元亮，晦迹聊同鄭子真。
交友盡緣酬唱密，關山豈碍往來頻。
流行坎止平生志，壽夭還如泥在鈞。
覽義叟秋香二首詞情悽惋使人感嘆義叟新有閨房之戚因戲續其韻且知予感念故人不忘之意·其一
作者：李光
朝代：宋

小詩清絕與招魂，香霧依然濕鬢雲。
一夜狂風都掃盡，鼻端無復嗅餘芬。
覽義叟秋香二首詞情悽惋使人感嘆義叟新有閨房之戚因戲續其韻且知予感念故人不忘之意·其二
作者：李光
朝代：宋

冷艶孤芳孰與儔，此花飄盡更非秋。
嶺頭賴有寒梅在，接續幽香入品流。
觀穫
作者：李光
朝代：宋

老農勤畚鍤，歲暮閲星霜。
相見如遺秉，安能助太倉。
晚晴雞鶩喜，蓐食婦姑忙。
應有深村酒，招邀隔短墻。
观穫
作者：李光
朝代：宋

老农勤畚锸，岁暮阅星霜。相见如遗秉，安能助太仓。晚晴鸡鹜喜，蓐食妇姑忙。应有深村酒，招邀隔短墙。
观穫
作者：李光
朝代：宋

老农勤畚锸，岁暮阅星霜。
相见如遗秉，安能助太仓。
晚晴鸡鹜喜，蓐食妇姑忙。
应有深村酒，招邀隔短墻。
览义叟秋香二首词情悽惋使人感叹义叟新有闺房之戚因戏续其韵且知予感念故人不忘之意
作者：李光
朝代：宋

小诗清绝与招魂，香雾依然湿鬓云。一夜狂风都扫尽，鼻端无复嗅馀芬。冷艳孤芳孰与俦，此花飘尽更非秋。岭头赖有寒梅在，接续幽香入品流。
览义叟秋香二首词情悽惋使人感叹义叟新有闺房之戚因戏续其韵且知予感念故人不忘之意·其二
作者：李光
朝代：宋

冷艳孤芳孰与俦，此花飘尽更非秋。岭头赖有寒梅在，接续幽香入品流。
览义叟秋香二首词情悽惋使人感嘆义叟新有闺房之戚因戏续其韵且知予感念故人不忘之意·其一
作者：李光
朝代：宋

小诗清绝与招魂，香雾依然湿鬓云。
一夜狂风都扫尽，鼻端无復嗅余芬。
览义叟秋香二首词情悽惋使人感嘆义叟新有闺房之戚因戏续其韵且知予感念故人不忘之意·其二
作者：李光
朝代：宋

冷艶孤芳孰与俦，此花飘尽更非秋。
岭头赖有寒梅在，接续幽香入品流。
記夢一首
作者：李光
朝代：宋

夢魂忽到姜山寺，竹徑松門夜不關。
堂上千燈還閃閃，池中一水自潺潺。
十年迥悟空心法，萬里歸尋葬骨山。
欹枕覺來城角動，牀頭殘月尚彎環。
詠史
作者：李光
朝代：宋

入關不守舊山河，漢用張良作網羅。
垓下不知兵已合，夜深方訝楚人多。
詩悼德輿通判寺丞
作者：李光
朝代：宋

扁舟訪我海邊村，笑語俄驚隔九原。
蕭寺新題雲有態，故鄉清譽玉無痕。
傷心姹女能傳業，銜痛慈親尚倚門。
紖紼情乖臨穴送，一尊聊酹若敖魂。
謝文孺寄三接丹岐伯言人各有百二十歲之壽其多夭折者聲色害之也如醉後入房等三事皆促壽命之目予來年八十若服此得終其天年道人之遺也
作者：李光
朝代：宋

三接靈丹古所傳，扶危起死勝神仙。
衰顔全藉刀圭力，少駐人間四十年。
謫居古藤病起禁鷄猪不食與兒子攻苦食淡久之頗覺安健吕居仁書來傳道家胎息之術因作食粥詩示孟愽并寄德應侍郎
作者：李光
朝代：宋

晨起一甌粥，香粳粲如玉。
稀稠要得所，進火寧過熟。
空腸得軟暖，和氣自渗漉。
過午一甌粥，缾罍有餘粟。
淡薄資薑鹽，腥穢謝魚肉。
嶺南氣候惡，永日值三伏。
外強幾中乾，那受外物觸。
兩餐莫過飽，二粥可接續。
故人尺書至，教我禦瘴毒。
燕坐朝黄庭，妙理端可矚。
神車御氣馬，晝夜更往復。
久久當自佳，根深柯葉綠。
寄語陳太丘，人生真易足。
醉飽厭腥羶，忽認海南叔。
讀書
作者：李光
朝代：宋

低頭對千載，把卷竟長日。
興亡見俯仰，忠佞更得失。
意合心自知，感嘅屢沾臆。
朱黄紛几硯，緗素互編帙。
比鄰亦好事，挾策到蓬蓽。
縱談及羲皇，坐待寒月出。
记梦一首
作者：李光
朝代：宋

梦魂忽到姜山寺，竹径松门夜不关。堂上千灯还闪闪，池中一水自潺潺。十年迥悟空心法，万里归寻葬骨山。攲枕觉来城角动，床头残月尚弯环。
记梦一首
作者：李光
朝代：宋

梦魂忽到姜山寺，竹径松门夜不关。
堂上千灯还闪闪，池中一水自潺潺。
十年迥悟空心法，万里归寻葬骨山。
欹枕觉来城角动，床头残月尚弯环。
诗悼德舆通判寺丞
作者：李光
朝代：宋
体裁：七言律诗

扁舟访我海边村，笑语俄惊隔九原。萧寺新题云有态，故乡清誉玉无痕。伤心姹女能传业，衔痛慈亲尚倚门。纼绋情乖临穴送，一尊聊酹若敖魂。
读书
作者：李光
朝代：宋
体裁：古风

低头对千载，把卷竟长日。兴亡见俯仰，忠佞更得失。意合心自知，感嘅屡沾臆。朱黄纷几砚，缃素互编帙。比邻亦好事，挟策到蓬荜。纵谈及羲皇，坐待寒月出。
谢文孺寄三接丹岐伯言人各有百二十岁之寿其多夭折者声色害之也如醉后入房等三事皆促寿命之目予来年八十若服此得终其天年道人之遗也
作者：李光
朝代：宋
体裁：七言绝句

三接灵丹古所传，扶危起死胜神仙。衰颜全藉刀圭力，少驻人间四十年。
谪居古藤病起禁鷄猪不食与儿子攻苦食淡久之颇觉安健吕居仁书来传道家胎息之术因作食粥诗示孟愽并寄德应侍郎
作者：李光
朝代：宋

晨起一瓯粥，香粳粲如玉。
稀稠要得所，进火宁过熟。
空肠得软暖，和气自渗漉。
过午一瓯粥，缾罍有余粟。
淡薄资姜盐，腥秽谢鱼肉。
岭南气候恶，永日值三伏。
外强几中干，那受外物触。
两餐莫过饱，二粥可接续。
故人尺书至，教我御瘴毒。
燕坐朝黄庭，妙理端可瞩。
神车御气马，昼夜更往復。
久久当自佳，根深柯叶绿。
寄语陈太丘，人生真易足。
醉饱厌腥羶，忽认海南叔。
谪居古藤病起禁鸡猪不食与儿子攻苦食淡久之颇觉安健吕居仁书来传道家胎息之术因作食粥诗示孟博并寄德应侍郎
作者：李光
朝代：宋

晨起一瓯粥，香粳粲如玉。稀稠要得所，进火宁过熟。空肠得软暖，和气自渗漉。过午一瓯粥，瓶罍有馀粟。淡薄资姜盐，腥秽谢鱼肉。岭南气候恶，永日值三伏。外强几中乾，那受外物触。两餐莫过饱，二粥可接续。故人尺书至，教我禦瘴毒。燕坐朝黄庭，妙理端可瞩。神车御气马，昼夜更往复。久久当自佳，根深柯叶绿。寄语陈太丘，人生真易足。醉饱厌腥膻，忽认海南叔。
象台
作者：李光
朝代：宋
体裁：七言律诗

全家卜筑面孱颜，变态烟云坐卧看。丘壑时应携妓女，阶庭还见产芝兰。水涵山影千寻碧，路转松阴十里寒。杖策它年容叩户，尽驱佳处入毫端。
象臺
作者：李光
朝代：宋

全家卜築面孱顔，變態煙雲坐卧看。
丘壑時應攜妓女，階庭還見産芝蘭。
水涵山影千尋碧，路轉松陰十里寒。
杖策它年容叩戶，盡驅佳處入毫端。
賊退雙溪樓遣興
作者：李光
朝代：宋

朝來喜見妖氛静，坐覺山川勝氣還。
關塞罷征車馬健，郊原得雨老龍閑。
黄綿慣擁茅簷日，白髪羞陪玉筍班。
好在故園兵火後，那無破屋兩三間。
賦長慶寺白桃花
作者：李光
朝代：宋

似與江梅欲抗衡，空庭初見數枝横。
素肌臨水瓊琚冷，落葉沾苔絮雪輕。
玉體生來清自韻，冰魂别後夢難成。
故應天遣娱春晚，一洗人間紫與頳。
贈傳神陳生
作者：李光
朝代：宋

直綴還縚岸幅巾，三年海外見來頻。
鬢髯若爲添霜雪，始覺衰容更逼真。
贈李振祖
作者：李光
朝代：宋

兒時思致早飄然，便合高鶱在少年。
下第令人感二鳥，上庠寄徑應三鱣。
義方永訣詩無恙，手澤珍藏墨尚鮮。
識取前修顯揚事，决科之外有流傳。
贈李頤老
作者：李光
朝代：宋

弘毅年少時，學易一念酷。
研精覃思苦，見理不見欲。
一朝感蒼蒼，床下産神竹。
弘毅益自信，夜寐目不屬。
族長閔其勞，令人付斤劚。
惜哉凌雲姿，一斷不復續。
弘毅少安枕，旦氣幾爲梏。
時匠司剪伐，壽命旋見蹙。
神明信可畏，感應亦何速。
至今旁舍笋，不生弘毅屋。
康成書带草，千載登史錄。
吾書此段奇，後學宜三復。
弘毅勉歲寒，任道照猗綠。
贈林桂高二首·其一
作者：李光
朝代：宋

子向柯山得所從，天寒濱海致詩筒。
卷中更賭忠齋筆，力障狂瀾有二公。
贈林桂高二首·其二
作者：李光
朝代：宋

知入廬山翠幾重，歸除懷玉不匆匆。
絕憐楳埜雙雛鳯，長記閩中一秃翁。
贈林湘
作者：李光
朝代：宋

先君師建學，梅塢最交深。
共探先天易，同哦正始音。
親亡友亦盡，人古道猶今。
子續通家好，遺書幸細尋。
贈池元堅·其一
作者：李光
朝代：宋

去國曾聞首扣閽，今聆議論汗漿飜。
忠忱我愧西都向，行誼君賢太學蕃。
壁水門開趨輦路，黄封囊奏乞神幡。
英風義概幾成俗，涵養都由聖主恩。
贈池元堅·其二
作者：李光
朝代：宋

常丞若問老庸齋，屋借湖光一鏡開。
執卷多應鵠袍至，載醪無復繡衣來。
漁樵賸喜皆予伍，鷗鷺相忘不我猜。
翰長鄰居清健甚，時時賡唱亦奇哉。
贈裴道人
作者：李光
朝代：宋

道人今年七十六，問我修行惟絕欲。
密栽澀勒當疏籬，旋闢荒榛結茅屋。
不抄書，不看讀，宴坐凝然常瞑目。
夜深頻嚥玉池泉，晨起隨緣飽藷粥。
甘脆肥濃腐我腸，巧笑蛾眉真鴆毒。
蠻煙瘴霧隘空虚，謹守藥爐誰敢觸。
我愛裴君道機熟，過我玄談已超俗。
三峰頂上少人行，百尺竿頭防失足。
世人那識天地根，往來綿綿無斷續。
嗟予流轉海南村，智者方明禍中福。
君不見龐道藴，盡将活計沈湘江，自織笟籬供口腹。
又不見成都市上嚴君平，終日垂簾唯賣卜。
王侯螻螘同丘墟，學道從來貴幽獨。
蚌生珠，石含玉，看我丹成跨鴻鵠。
馬蹄去去穩着鞭，關山路永多坑谷。
贈趙璚夫
作者：李光
朝代：宋

世間兒子總紛紛，屬籍吾賢最不羣。
天在山中須畜學，風行水上自成文。
操存有約要真見，記問夸多只謏聞。
我與東巖情分腆，臨分書此勉郎君。
贈陳讜二首·其一
作者：李光
朝代：宋

識字嗟逢晚，安貧未易招。
儒冠走江浙，詩笥带衢饒。
學貴參先覺，才須驗後凋。
諸賢書稳致，定不作洪喬。
贈陳讜二首·其二
作者：李光
朝代：宋

人物有興廢，山川無古今。
匹夫空有志，四海孰知心。
莫覩芝蘭室，如游薝蔔林。
同行六七子，涕淚各沾襟。
贈高申
作者：李光
朝代：宋

夜半匆匆離府庠，那知造物相槐忙。
直言賈禍飜成福，正論驚人竟擅場。
庚戌掄魁卿有技，甲辰近榜士流芳。
勉旃學問全名節，富貴儻來如探囊。
贈高端禮
作者：李光
朝代：宋

炎暑勞相過，清言扇爲停。
新吟捨瑟作，衰耳洗竽聼。
諸老子猶接，正音今已零。
君家高記室，句法是儀刑。
贼退双溪楼遣兴
作者：李光
朝代：宋

朝来喜见妖氛静，坐觉山川胜气还。关塞罢征车马健，郊原得雨老龙闲。黄绵惯拥茅檐日，白发羞陪玉笋班。好在故园兵火后，那无破屋两三间。
贼退双溪楼遣兴
作者：李光
朝代：宋

朝来喜见妖氛静，坐觉山川胜气还。
关塞罢征车马健，郊原得雨老龙闲。
黄绵惯拥茅檐日，白髪羞陪玉笋班。
好在故园兵火后，那无破屋两三间。
赋长庆寺白桃花
作者：李光
朝代：宋

似与江梅欲抗衡，空庭初见数枝横。素肌临水琼琚冷，落叶沾苔絮雪轻。玉体生来清自韵，冰魂别后梦难成。故应天遣娱春晚，一洗人间紫与赪。
赋长庆寺白桃花
作者：李光
朝代：宋

似与江梅欲抗衡，空庭初见数枝横。
素肌临水琼琚冷，落叶沾苔絮雪轻。
玉体生来清自韵，冰魂别后梦难成。
故应天遣娱春晚，一洗人间紫与頳。
赠传神陈生
作者：李光
朝代：宋

直缀还縚岸幅巾，三年海外见来频。
鬓髯若为添霜雪，始觉衰容更逼真。
赠传神陈生
作者：李光
朝代：宋

直缀还绦岸幅巾，三年海外见来频。鬓髯若为添霜雪，始觉衰容更逼真。
赠李振祖
作者：李光
朝代：宋
体裁：七言律诗

儿时思致早飘然，便合高鶱在少年。下第令人感二鸟，上庠寄径应三鳣。义方永诀诗无恙，手泽珍藏墨尚鲜。识取前修显扬事，决科之外有流传。
赠李颐老
作者：李光
朝代：宋

弘毅年少时，学易一念酷。
研精覃思苦，见理不见欲。
一朝感苍苍，床下产神竹。
弘毅益自信，夜寐目不属。
族长闵其劳，令人付斤劚。
惜哉凌云姿，一断不復续。
弘毅少安枕，旦气几为梏。
时匠司剪伐，寿命旋见蹙。
神明信可畏，感应亦何速。
至今旁舍笋，不生弘毅屋。
康成书带草，千载登史录。
吾书此段奇，后学宜三復。
弘毅勉岁寒，任道照猗绿。
赠李颐老
作者：李光
朝代：宋

弘毅年少时，学易一念酷。研精覃思苦，见理不见欲。一朝感苍苍，床下产神竹。弘毅益自信，夜寐目不属。族长闵其劳，令人付斤斸。惜哉凌云姿，一断不复续。弘毅少安枕，旦气几为梏。时匠司剪伐，寿命旋见蹙。神明信可畏，感应亦何速。至今旁舍笋，不生弘毅屋。康成书带草，千载登史录。吾书此段奇，后学宜三复。弘毅勉岁寒，任道照猗绿。
赠林桂高二首
作者：李光
朝代：宋

子向柯山得所从，天寒滨海致诗筒。卷中更赌忠斋笔，力障狂澜有二公。知入庐山翠几重，归除怀玉不匆匆。绝怜梅野双雏凤，长记闽中一秃翁。
赠林桂高二首·其一
作者：李光
朝代：宋
体裁：七言绝句

子向柯山得所从，天寒滨海致诗筒。卷中更赌忠斋笔，力障狂澜有二公。
赠林桂高二首·其二
作者：李光
朝代：宋

知入庐山翠几重，归除怀玉不匆匆。绝怜梅野双雏凤，长记闽中一秃翁。
赠林桂高二首·其二
作者：李光
朝代：宋

知入庐山翠几重，归除怀玉不匆匆。
绝怜楳埜双雏鳯，长记闽中一秃翁。
赠林湘
作者：李光
朝代：宋
体裁：五言律诗

先君师建学，梅坞最交深。共探先天易，同哦正始音。亲亡友亦尽，人古道犹今。子续通家好，遗书幸细寻。
赠池元坚
作者：李光
朝代：宋

去国曾闻首扣阍，今聆议论汗浆翻。忠忱我愧西都向，行谊君贤太学蕃。壁水门开趋辇路，黄封囊奏乞神幡。英风义概几成俗，涵养都由圣主恩。常丞若问老庸斋，屋借湖光一镜开。执卷多应鹄袍至，载醪无复绣衣来。渔樵剩喜皆予伍，鸥鹭相忘不我猜。翰长邻居清健甚，时时赓唱亦奇哉。
赠池元坚·其一
作者：李光
朝代：宋

去国曾闻首扣阍，今聆议论汗浆翻。忠忱我愧西都向，行谊君贤太学蕃。壁水门开趋辇路，黄封囊奏乞神幡。英风义概几成俗，涵养都由圣主恩。
赠池元坚·其一
作者：李光
朝代：宋

去国曾闻首扣阍，今聆议论汗浆飜。
忠忱我愧西都向，行谊君贤太学蕃。
壁水门开趋辇路，黄封囊奏乞神幡。
英风义概几成俗，涵养都由圣主恩。
赠池元坚·其二
作者：李光
朝代：宋

常丞若问老庸斋，屋借湖光一镜开。执卷多应鹄袍至，载醪无复绣衣来。渔樵剩喜皆予伍，鸥鹭相忘不我猜。翰长邻居清健甚，时时赓唱亦奇哉。
赠池元坚·其二
作者：李光
朝代：宋

常丞若问老庸斋，屋借湖光一镜开。
执卷多应鹄袍至，载醪无復绣衣来。
渔樵剩喜皆予伍，鸥鹭相忘不我猜。
翰长邻居清健甚，时时赓唱亦奇哉。
赠裴道人
作者：李光
朝代：宋

道人今年七十六，问我修行惟绝欲。密栽涩勒当疏篱，旋辟荒榛结茅屋。不抄书，不看读，宴坐凝然常瞑目。夜深频咽玉池泉，晨起随缘饱藷粥。甘脆肥浓腐我肠，巧笑蛾眉真鸩毒。蛮烟瘴雾隘空虚，谨守药炉谁敢触。我爱裴君道机熟，过我玄谈已超俗。三峰顶上少人行，百尺竿头防失足。世人那识天地根，往来绵绵无断续。嗟予流转海南村，智者方明祸中福。君不见庞道蕴，尽将活计沈湘江，自织箍篱供口腹。又不见成都市上严君平，终日垂帘唯卖卜。王侯蝼蚁同丘墟，学道从来贵幽独。蚌生珠，石含玉，看我丹成跨鸿鹄。马蹄去去稳着鞭，关山路永多坑谷。
赠裴道人
作者：李光
朝代：宋

道人今年七十六，问我修行惟绝欲。
密栽涩勒当疏篱，旋闢荒榛结茅屋。
不抄书，不看读，宴坐凝然常瞑目。
夜深频嚥玉池泉，晨起随缘饱藷粥。
甘脆肥浓腐我肠，巧笑蛾眉真鸩毒。
蛮烟瘴雾隘空虚，谨守药炉谁敢触。
我爱裴君道机熟，过我玄谈已超俗。
三峰顶上少人行，百尺竿头防失足。
世人那识天地根，往来绵绵无断续。
嗟予流转海南村，智者方明祸中福。
君不见庞道藴，尽将活计沈湘江，自织笟篱供口腹。
又不见成都市上严君平，终日垂帘唯卖卜。
王侯蝼螘同丘墟，学道从来贵幽独。
蚌生珠，石含玉，看我丹成跨鸿鹄。
马蹄去去稳着鞭，关山路永多坑谷。
赠赵璚夫
作者：李光
朝代：宋

世间儿子总纷纷，属籍吾贤最不羣。
天在山中须畜学，风行水上自成文。
操存有约要真见，记问夸多只謏闻。
我与东岩情分腆，临分书此勉郎君。
赠赵璚夫
作者：李光
朝代：宋

世间儿子总纷纷，属籍吾贤最不群。天在山中须畜学，风行水上自成文。操存有约要真见，记问夸多只謏闻。我与东岩情分腆，临分书此勉郎君。
赠陈谠二首
作者：李光
朝代：宋

识字嗟逢晚，安贫未易招。儒冠走江浙，诗笥带衢饶。学贵参先觉，才须验后凋。诸贤书稳致，定不作洪乔。人物有兴废，山川无古今。匹夫空有志，四海孰知心。莫睹芝兰室，如游薝卜林。同行六七子，涕泪各沾襟。
赠陈谠二首·其一
作者：李光
朝代：宋
体裁：五言律诗

识字嗟逢晚，安贫未易招。儒冠走江浙，诗笥带衢饶。学贵参先觉，才须验后凋。诸贤书稳致，定不作洪乔。
赠陈谠二首·其二
作者：李光
朝代：宋

人物有兴废，山川无古今。匹夫空有志，四海孰知心。莫睹芝兰室，如游薝卜林。同行六七子，涕泪各沾襟。
赠陈谠二首·其二
作者：李光
朝代：宋

人物有兴废，山川无古今。
匹夫空有志，四海孰知心。
莫覩芝兰室，如游薝卜林。
同行六七子，涕泪各沾襟。
赠陈谠二首丙寅十月二十二日孟坚理旧箧见纯老送行诗有见及语因次其韵三首·其一
作者：李光
朝代：宋
体裁：五言律诗

南来偿宿债，一笑悟前身。白首痴顽老，清朝放逐臣。休传江左梦，愁见海南春。鲁叟乘桴意，他年莫问津。
赠高申
作者：李光
朝代：宋

夜半匆匆离府庠，那知造物相槐忙。直言贾祸翻成福，正论惊人竟擅场。庚戌抡魁卿有技，甲辰近榜士流芳。勉旃学问全名节，富贵傥来如探囊。
赠高申
作者：李光
朝代：宋

夜半匆匆离府庠，那知造物相槐忙。
直言贾祸飜成福，正论惊人竟擅场。
庚戌抡魁卿有技，甲辰近榜士流芳。
勉旃学问全名节，富贵傥来如探囊。
赠高端礼
作者：李光
朝代：宋

炎暑劳相过，清言扇为停。新吟舍瑟作，衰耳洗竽听。诸老子犹接，正音今已零。君家高记室，句法是仪刑。
赠高端礼
作者：李光
朝代：宋

炎暑劳相过，清言扇为停。
新吟舍瑟作，衰耳洗竽聼。
诸老子犹接，正音今已零。
君家高记室，句法是仪刑。
赴金陵舟过霅川偶作
作者：李光
朝代：宋

孤村远浦接微茫，处处经行看插秧。却忆年时住家处，藕花无数绕林塘。渔舟荡漾逐鸥轻，呕轧缫车杂橹声。却入江淮兵革地，梦魂何似此间清。
赴金陵舟过霅川偶作·其一
作者：李光
朝代：宋

孤村远浦接微茫，处处经行看插秧。却忆年时住家处，藕花无数绕林塘。
赴金陵舟过霅川偶作·其一
作者：李光
朝代：宋

孤村远浦接微茫，处处经行看插秧。
却忆年时住家处，藕花无数遶林塘。
赴金陵舟过霅川偶作·其二
作者：李光
朝代：宋
体裁：七言绝句

渔舟荡漾逐鸥轻，呕轧缫车杂橹声。却入江淮兵革地，梦魂何似此间清。
赴金陵舟过霅川偶作孚先兄示诗颇怀愤悱且有杜门不出之誓连日病目不能答今小愈因成三绝句奉寄以广其意·其一
作者：李光
朝代：宋
体裁：七言绝句

荆玉灵珠祗自珍，闭门觅句未全贫。先生不出人难测，应有清风动四邻。
赴金陵舟過霅川偶作·其一
作者：李光
朝代：宋

孤村遠浦接微茫，處處經行看插秧。
却憶年時住家處，藕花無數遶林塘。
赴金陵舟過霅川偶作·其二
作者：李光
朝代：宋

漁舟蕩漾逐鷗輕，嘔軋繅車雜櫓聲。
却入江淮兵革地，夢魂何似此間清。
赵丞相过藤州相从累日因言在朝与诸史官会话论修史事恐它时不免南行坐有一士云若有此某当从行今日到此音问也不通退作小诗
作者：李光
朝代：宋
体裁：七言绝句

平时尽道相随去，度岭何曾见一人。赖是随身有孤影，灯前月下却相亲。
趙丞相過藤州相從累日因言在朝與諸史官會話論修史事恐它時不免南行坐有一士云若有此某當從行今日到此音問也不通退作小詩
作者：李光
朝代：宋

平時盡道相隨去，度嶺何曾見一人。
賴是隨身有孤影，燈前月下却相親。
跋六无诗卷后
作者：李光
朝代：宋
体裁：五言绝句

六无信笔成，无令浪流传。它时达官知，人人愿南迁。
跋六無詩卷後
作者：李光
朝代：宋

六無信筆成，無令浪流傳。
它時達官知，人人願南遷。
跋胡机宜画卷
作者：李光
朝代：宋
体裁：七言绝句

吴山越峤对横斜，清梦时时到外沙。行过小桥墟落静，定知深处是吾家。
跋胡機宜畫卷
作者：李光
朝代：宋

吴山越嶠對横斜，清夢時時到外沙。
行過小橋墟落静，定知深處是吾家。
載酒堂
作者：李光
朝代：宋

東坡文章喧宇宙，粲如日星垂不朽。
六一老人猶避路，作者紛紛皆束手。
俊逸精神追李杜，華妙雄豪配韓柳。
晚年流落海南村，黎唱蠻謳隨蜑叟。
先生已去五十年，遺墨殘篇尚多有。
豐城寶劍埋獄中，光焰猶能射牛斗。
敗垣壞壁秘蝸涎，夭矯龍蛇已驚走。
獨餘黎氏舊園亭，喬木森森免薪槱。
半是東坡親手植，老幹樛枝互纒糾。
杖藜乘興訪遺像，遐想英風竚立久。
曾吹葱葉送迎翁，當日兒童今白首。
莫嗟寂寂路荒蕪，亦有幽人時載酒。
载酒堂
作者：李光
朝代：宋

东坡文章喧宇宙，粲如日星垂不朽。
六一老人犹避路，作者纷纷皆束手。
俊逸精神追李杜，华妙雄豪配韩柳。
晚年流落海南村，黎唱蛮讴随蜑叟。
先生已去五十年，遗墨残篇尚多有。
丰城宝剑埋狱中，光焰犹能射牛斗。
败垣坏壁秘蜗涎，夭矫龙蛇已惊走。
独余黎氏旧园亭，乔木森森免薪槱。
半是东坡亲手植，老干樛枝互纒纠。
杖藜乘兴访遗像，遐想英风竚立久。
曾吹葱叶送迎翁，当日儿童今白首。
莫嗟寂寂路荒芜，亦有幽人时载酒。
载酒堂
作者：李光
朝代：宋

东坡文章喧宇宙，粲如日星垂不朽。六一老人犹避路，作者纷纷皆束手。俊逸精神追李杜，华妙雄豪配韩柳。晚年流落海南村，黎唱蛮讴随蜑叟。先生已去五十年，遗墨残篇尚多有。丰城宝剑埋狱中，光焰犹能射牛斗。败垣坏壁秘蜗涎，夭矫龙蛇已惊走。独馀黎氏旧园亭，乔木森森免薪槱。半是东坡亲手植，老干樛枝互缠纠。杖藜乘兴访遗像，遐想英风伫立久。曾吹葱叶送迎翁，当日儿童今白首。莫嗟寂寂路荒芜，亦有幽人时载酒。
辛亥中春遂宫祠之請自漁浦轉山入離渚宿化城以歸道中成鄙句
作者：李光
朝代：宋

誰倩冰霜一掃空，旋烘和氣轉春風。
野田溢水層層落，山路催花樹樹紅。
門巷旋教開竹逕，姓名初喜掛琳宫。
江湖乍脱風波地，莫擬扁舟伴釣翁。
辛亥中春遂宫祠之请自渔浦转山入离渚宿化城以归道中成鄙句
作者：李光
朝代：宋
体裁：七言律诗

谁倩冰霜一扫空，旋烘和气转春风。野田溢水层层落，山路催花树树红。门巷旋教开竹径，姓名初喜挂琳宫。江湖乍脱风波地，莫拟扁舟伴钓翁。
辛未人日同郡僚游陈氏园
作者：李光
朝代：宋

海南人日春已浓，柳条远映桃花红。携觞寻伴逐春色，杖藜纵步游城东。陈园新筑芳亭小，绿竹猗猗自围绕。杯行不用管弦催，枝上绵蛮啭春鸟。旧传人日天多阴，今年人日春光好。田家但喜藷芋收，我辈惟忧酒樽少。明朝有兴还复来，剩买鹿蹄拚醉倒。
辛未人日同郡僚游陈氏园
作者：李光
朝代：宋

海南人日春已浓，柳条远映桃花红。
携觞寻伴逐春色，杖藜纵步游城东。
陈园新筑芳亭小，绿竹猗猗自围绕。
杯行不用管絃催，枝上绵蛮啭春鸟。
旧传人日天多阴，今年人日春光好。
田家但喜藷芋收，我辈惟忧酒樽少。
明朝有兴还復来，剩买鹿蹄拚醉倒。
辛未人日同郡僚遊陳氏園
作者：李光
朝代：宋

海南人日春已濃，柳條遠映桃花紅。
攜觴尋伴逐春色，杖藜縱步遊城東。
陳園新築芳亭小，綠竹猗猗自圍繞。
杯行不用管絃催，枝上綿蠻囀春鳥。
舊傳人日天多陰，今年人日春光好。
田家但喜藷芋收，我輩惟憂酒樽少。
明朝有興還復來，賸買鹿蹄拚醉倒。
辛未岁旦用苏子由韵成两诗寄诸子侄
作者：李光
朝代：宋

朋游族党死生分，老寿今居第二人。松竹饱经炎海瘴，柳梅空想越溪春。身行九折心无转，息住三田气自新。白昼渐长窗日暖，始知羲驭解停轮。频把光阴惜寸分，十年阅尽世中人。衰容暗换图中象，和气潜回海底春。香袅金炉沉水暖，茶烹石鼎乳泉新。丹元息息添真火，肯使空花翳五轮。
辛未岁旦用苏子由韵成两诗寄诸子侄·其一
作者：李光
朝代：宋
体裁：七言律诗

朋游族党死生分，老寿今居第二人。松竹饱经炎海瘴，柳梅空想越溪春。身行九折心无转，息住三田气自新。白昼渐长窗日暖，始知羲驭解停轮。
辛未岁旦用苏子由韵成两诗寄诸子侄·其二
作者：李光
朝代：宋
体裁：七言律诗

频把光阴惜寸分，十年阅尽世中人。衰容暗换图中象，和气潜回海底春。香袅金炉沉水暖，茶烹石鼎乳泉新。丹元息息添真火，肯使空花翳五轮。
辛未歲旦用蘇子由韻成兩詩寄諸子姪·其一
作者：李光
朝代：宋

朋遊族黨死生分，老壽今居第二人。
松竹飽經炎海瘴，柳梅空想越溪春。
身行九折心無轉，息住三田氣自新。
白晝漸長窗日暖，始知羲馭解停輪。
辛未歲旦用蘇子由韻成兩詩寄諸子姪·其二
作者：李光
朝代：宋

頻把光陰惜寸分，十年閲盡世中人。
衰容暗換圖中象，和氣潛回海底春。
香裊金爐沉水暖，茶烹石鼎乳泉新。
丹元息息添真火，肯使空花翳五輪。
达明宫使右丞宠寄新诗辄次韵为谢二首
作者：李光
朝代：宋

吏役无因棹酒船，一杯萧寺破茶烟。文章雅健追前辈，交旧凋零感暮年。闻道岩廊勤注想，岂容琳馆久回旋。好风吹寄凌云句，无数珠玑堕我前。衰白相逢赣水边，十年存没竟谁贤。别来旧隐荒三径，醉后高谈惊四筵。晚节功名君未免，半生忧患我堪怜。秋风久负莼鲈约，归梦时时到剡川。
达明宫使右丞宠寄新诗辄次韵为谢二首·其一
作者：李光
朝代：宋
体裁：七言律诗

吏役无因棹酒船，一杯萧寺破茶烟。文章雅健追前辈，交旧凋零感暮年。闻道岩廊勤注想，岂容琳馆久回旋。好风吹寄凌云句，无数珠玑堕我前。
达明宫使右丞宠寄新诗辄次韵为谢二首·其二
作者：李光
朝代：宋
体裁：七言律诗

衰白相逢赣水边，十年存没竟谁贤。别来旧隐荒三径，醉后高谈惊四筵。晚节功名君未免，半生忧患我堪怜。秋风久负莼鲈约，归梦时时到剡川。
达明宫使右丞宠寄新诗辄次韵为谢二首予得罪南迁朝廷枢密院准备差遣张君送伴凡八十日予嘉其勤于其行也作诗送之·其一
作者：李光
朝代：宋
体裁：七言律诗

日日孤村对落晖，瘴烟深处忍分离。追攀重见蔡明远，赎罪难逢郭子仪。南渡可忧鸢共堕，北辕应喜雁相随。马蹄惯踏关山路，他日重来更送谁。
迁城南新居
作者：李光
朝代：宋

背郭通幽面翠微，病躯野性最相宜。
旋栽花竹频开径，恐碍云山短着篱。
晓日临窗时读易，晚凉隔屋听评棋。
三年瘴岭无归日，聊向深林占一枝。
迁城南新居
作者：李光
朝代：宋

背郭通幽面翠微，病躯野性最相宜。旋栽花竹频开径，恐碍云山短著篱。晓日临窗时读易，晚凉隔屋听评棋。三年瘴岭无归日，聊向深林占一枝。
过上方一绝
作者：李光
朝代：宋
体裁：七言绝句

芒鞋筇杖强跻攀，示病维摩昼掩关。棋罢不知风破雨，却携炉铫过前山。
过丰城
作者：李光
朝代：宋
体裁：七言绝句

匣藏千古秘潜虬，夜吐光芒犯斗牛。欲把精钢付陶冶，散为和气满田畴。
过亡妹坟有感
作者：李光
朝代：宋

死生契阔不堪论，鸿雁惊飞只断魂。白首重来作寒食，数行老泪洒松根。
过亡妹坟有感
作者：李光
朝代：宋

死生契阔不堪论，鸿鴈惊飞只断魂。
白首重来作寒食，数行老泪洒松根。
过小江渡行村落间爱其风土偶成
作者：李光
朝代：宋

未到清溪水半浑，山围莲荡鹭成羣。
槿篱竹坞疑无路，鷄犬时时隔岸闻。
过小江渡行村落间爱其风土偶成
作者：李光
朝代：宋

未到清溪水半浑，山围莲荡鹭成群。槿篱竹坞疑无路，鸡犬时时隔岸闻。
过清江寄向伯恭
作者：李光
朝代：宋
体裁：七言绝句

清江已在烟城外，碧瓦珠帘隔断桥。不见芗林真面目，霜花风叶暮萧萧。
迎山閣爲長慶寺登覽之勝暇日攜觴命友屢醉其上因賦此詩
作者：李光
朝代：宋

青山似幽人，那肯入城府。
遠碧横春空，穠綠浮天宇。
常苦俗物遮，不得快觀覩。
何年敞層閣，軒豁開牖戶。
千巖勞顧揖，萬壑隨仰俯。
飛騰若鵬鸞，盤踞狀龍虎。
翩翩垂翅翼，蜿蜿回肘股。
朝來拄笏看，爽氣逼簷廡。
孤雲時去來，寒月静吞吐。
溪山自奇絕，信美真吾土。
我老賸得閑，遇勝輙爲主。
朋簪俱莫逆，棋酒屢清聚。
亦有支遁流，時來共揮麈。
迎客如迎山，好事免嘲侮。
常烹雨前茶，不打齋後鼓。
從今贊公房，名字照千古。
迎山阁为长庆寺登览之胜暇日携觞命友屡醉其上因赋此诗
作者：李光
朝代：宋

青山似幽人，那肯入城府。远碧横春空，秾绿浮天宇。常苦俗物遮，不得快观睹。何年敞层阁，轩豁开牖户。千岩劳顾揖，万壑随仰俯。飞腾若鹏鸾，盘踞状龙虎。翩翩垂翅翼，蜿蜿回肘股。朝来拄笏看，爽气逼檐庑。孤云时去来，寒月静吞吐。溪山自奇绝，信美真吾土。我老剩得闲，遇胜辄为主。朋簪俱莫逆，棋酒屡清聚。亦有支遁流，时来共挥麈。迎客如迎山，好事免嘲侮。常烹雨前茶，不打斋后鼓。从今赞公房，名字照千古。
迎山阁为长庆寺登览之胜暇日携觞命友屡醉其上因赋此诗
作者：李光
朝代：宋

青山似幽人，那肯入城府。
远碧横春空，秾绿浮天宇。
常苦俗物遮，不得快观覩。
何年敞层阁，轩豁开牖户。
千岩劳顾揖，万壑随仰俯。
飞腾若鹏鸾，盘踞状龙虎。
翩翩垂翅翼，蜿蜿回肘股。
朝来拄笏看，爽气逼檐庑。
孤云时去来，寒月静吞吐。
溪山自奇绝，信美真吾土。
我老剩得闲，遇胜輙为主。
朋簪俱莫逆，棋酒屡清聚。
亦有支遁流，时来共挥麈。
迎客如迎山，好事免嘲侮。
常烹雨前茶，不打斋后鼓。
从今赞公房，名字照千古。
近买扁舟篷棹悉具戏示诸儿
作者：李光
朝代：宋

此生云水兴，今日买扁舟。着岸从人系，乘风逐处浮。山歌和渔子，净社结江鸥。夜泛寒潮稳，朝寻古寺幽。谢安空雅量，范蠡漫多谋。岂若吾无事，平湖尽日留。
近买扁舟篷棹悉具戏示诸儿
作者：李光
朝代：宋

此生云水兴，今日买扁舟。
着岸从人繫，乘风逐处浮。
山歌和渔子，净社结江鸥。
夜泛寒潮稳，朝寻古寺幽。
谢安空雅量，范蠡漫多谋。
岂若吾无事，平湖尽日留。
近传已有代者补之作诗见寄因次其韵
作者：李光
朝代：宋

清时民讼简，尺素半偷闲。
岐路将迎裏，人情喜怒间。
舄鳬随意远，辽鹤自知还。
小艇春洲晚，归寻天姥山。
近传已有代者补之作诗见寄因次其韵
作者：李光
朝代：宋

清时民讼简，尺素半偷闲。岐路将迎里，人情喜怒间。舄凫随意远，辽鹤自知还。小艇春洲晚，归寻天姥山。
近傳已有代者補之作詩見寄因次其韻
作者：李光
朝代：宋

清時民訟簡，尺素半偷閑。
岐路将迎裏，人情喜怒間。
舄鳬隨意遠，遼鶴自知還。
小艇春洲晚，歸尋天姥山。
近買扁舟篷棹悉具戲示諸兒
作者：李光
朝代：宋

此生雲水興，今日買扁舟。
着岸從人繫，乘風逐處浮。
山歌和漁子，净社結江鷗。
夜泛寒潮稳，朝尋古寺幽。
謝安空雅量，范蠡漫多謀。
豈若吾無事，平湖盡日留。
远蒙宫使密学侍郎宠示和章谨再用韵寄呈
作者：李光
朝代：宋
体裁：七言律诗

畴昔心亲迹异同，端如社燕与秋鸿。关河此日归真主，岩壑他年属两翁。老去熟知交友态，忧来顿悟世缘空。传闻敌骑谋深入，好为提兵剿勒聪。
连夕大寒示邻士二首
作者：李光
朝代：宋

冻云垂地北风颠，妆点江湖欲雪天。我亦随身有蓑笠，兴来同上钓鱼船。纸帐蒲团度厄年，一庵聊可寄深禅。隔窗要听芭蕉雨，襆被须来对榻眠。
连夕大寒示邻士二首·其一
作者：李光
朝代：宋

冻云垂地北风颠，妆点江湖欲雪天。我亦随身有蓑笠，兴来同上钓鱼船。
连夕大寒示邻士二首·其一
作者：李光
朝代：宋

冻云垂地北风颠，粧点江湖欲雪天。
我亦随身有蓑笠，兴来同上钓鱼船。
连夕大寒示邻士二首·其二
作者：李光
朝代：宋

纸帐蒲团度厄年，一庵聊可寄深禅。
隔窗要听芭蕉雨，幞被须来对榻眠。
连夕大寒示邻士二首·其二
作者：李光
朝代：宋

纸帐蒲团度厄年，一庵聊可寄深禅。隔窗要听芭蕉雨，襆被须来对榻眠。
连日以目疾不能躬课子侄辈枕上成四十言粗明汲古之意以勉之
作者：李光
朝代：宋
体裁：五言律诗

文史三冬足，窥寻究始终。夜窗捐末事，岁计见深功。古井家家有，灵泉处处通。随身具修绠，取给自无穷。
退朝見越山二首·其一
作者：李光
朝代：宋

曉來朝退紫宸班，馬上悠然見越山。
便欲掛冠尋舊隱，卧看遠岫列窗閑。
退朝見越山二首·其二
作者：李光
朝代：宋

接武鴛鸞綴近班，愧無謀略濟時艱。
打包結伴尋芳去，相對僧窗一味閑。
退朝见越山二首
作者：李光
朝代：宋

晓来朝退紫宸班，马上悠然见越山。便欲挂冠寻旧隐，卧看远岫列窗闲。接武鸳鸾缀近班，愧无谋略济时艰。打包结伴寻芳去，相对僧窗一味闲。
退朝见越山二首·其一
作者：李光
朝代：宋
体裁：七言绝句

晓来朝退紫宸班，马上悠然见越山。便欲挂冠寻旧隐，卧看远岫列窗闲。
退朝见越山二首·其二
作者：李光
朝代：宋
体裁：七言绝句

接武鸳鸾缀近班，愧无谋略济时艰。打包结伴寻芳去，相对僧窗一味闲。
送孟博二首
作者：李光
朝代：宋

我昔在闾里，燕居处中堂。儿女满眼前，嬉戏罗酒浆。威命忽临门，一物不得将。回顾堂中人，独汝在我傍。舟行有蛟螭，夜宿畏虎狼。岂无平生交，鄙远多遁藏。古藤底处所，败驿无垣墙。急雨挟风雷，漏水夜没床。竹屋闻号呼，老兵冻欲僵。郡僚谁复顾，独见李与黄。时时馈一脔，稍稍葺两廊。生意春欲回，倒景照屋梁。散步得幽径，读书有明窗。仆夫浣我衣，邻娃缝汝裳。晨庖鲈脍美，密室沉水香。文字可消忧，探索易老庄。我唱汝辄和，不知岁月长。葛洪隐岣嵝，苍梧真帝乡。汝归固不恶，淹泊庸何伤。作诗送汝行，示汝鸿雁行。我少事远游，出门如野鹤。藩篱脱鸡群，乘风纵寥廓。一往四十年，平地起山岳。世缘真梦幻，电过不可捉。南来几万里，顾笑恍如昨。昔如云释峤，今若龟脱壳。朅来容江上，风物喜淳朴。岂无乡土恋，浮念起即觉。汝归暂欢颜，所念路悠邈。朝行避烟瘴，夜宿傍城郭。剩誇鱼米贱，勿说风土恶。嚬送与笑迎，但可付一噱。
送孟博二首·其一
作者：李光
朝代：宋

我昔在閭里，燕居處中堂。
兒女滿眼前，嬉戲羅酒漿。
威命忽臨門，一物不得將。
回顧堂中人，獨汝在我傍。
舟行有蛟螭，夜宿畏虎狼。
豈無平生交，鄙遠多遁藏。
古藤底處所，敗驛無垣墻。
急雨挟風雷，漏水夜沒床。
竹屋聞號呼，老兵凍欲僵。
郡僚誰復顧，獨見李與黄。
時時餽一臠，稍稍葺兩廊。
生意春欲回，倒景照屋梁。
散步得幽徑，讀書有明窗。
僕夫浣我衣，鄰娃縫汝裳。
晨庖鱸膾美，密室沉水香。
文字可消憂，探索易老荘。
我唱汝輙和，不知歲月長。
葛洪隱岣嶁，蒼梧真帝鄉。
汝歸固不惡，淹泊庸何傷。
作詩送汝行，示汝鴻雁行。
送孟博二首·其一
作者：李光
朝代：宋

我昔在闾里，燕居处中堂。儿女满眼前，嬉戏罗酒浆。威命忽临门，一物不得将。回顾堂中人，独汝在我傍。舟行有蛟螭，夜宿畏虎狼。岂无平生交，鄙远多遁藏。古藤底处所，败驿无垣墙。急雨挟风雷，漏水夜没床。竹屋闻号呼，老兵冻欲僵。郡僚谁复顾，独见李与黄。时时馈一脔，稍稍葺两廊。生意春欲回，倒景照屋梁。散步得幽径，读书有明窗。仆夫浣我衣，邻娃缝汝裳。晨庖鲈脍美，密室沉水香。文字可消忧，探索易老庄。我唱汝辄和，不知岁月长。葛洪隐岣嵝，苍梧真帝乡。汝归固不恶，淹泊庸何伤。作诗送汝行，示汝鸿雁行。
送孟博二首·其一
作者：李光
朝代：宋

我昔在闾里，燕居处中堂。
儿女满眼前，嬉戏罗酒浆。
威命忽临门，一物不得将。
回顾堂中人，独汝在我傍。
舟行有蛟螭，夜宿畏虎狼。
岂无平生交，鄙远多遁藏。
古藤底处所，败驿无垣墻。
急雨挟风雷，漏水夜没床。
竹屋闻号呼，老兵冻欲僵。
郡僚谁復顾，独见李与黄。
时时馈一脔，稍稍葺两廊。
生意春欲回，倒景照屋梁。
散步得幽径，读书有明窗。
仆夫浣我衣，邻娃缝汝裳。
晨庖鲈脍美，密室沉水香。
文字可消忧，探索易老荘。
我唱汝輙和，不知岁月长。
葛洪隐岣嵝，苍梧真帝乡。
汝归固不恶，淹泊庸何伤。
作诗送汝行，示汝鸿雁行。
送孟博二首·其二
作者：李光
朝代：宋

我少事远游，出门如野鹤。
藩篱脱鸡羣，乘风纵寥廓。
一往四十年，平地起山岳。
世缘真梦幻，电过不可捉。
南来几万里，顾笑恍如昨。
昔如云释峤，今若龟脱殻。
朅来容江上，风物喜淳朴。
岂无乡土恋，浮念起即觉。
汝归暂欢颜，所念路悠邈。
朝行避烟瘴，夜宿傍城郭。
剩夸鱼米贱，勿说风土恶。
嚬送与笑迎，但可付一噱。
送孟博二首·其二
作者：李光
朝代：宋

我少事远游，出门如野鹤。藩篱脱鸡群，乘风纵寥廓。一往四十年，平地起山岳。世缘真梦幻，电过不可捉。南来几万里，顾笑恍如昨。昔如云释峤，今若龟脱壳。朅来容江上，风物喜淳朴。岂无乡土恋，浮念起即觉。汝归暂欢颜，所念路悠邈。朝行避烟瘴，夜宿傍城郭。剩誇鱼米贱，勿说风土恶。嚬送与笑迎，但可付一噱。
送孟博二首·其二
作者：李光
朝代：宋

我少事遠遊，出門如野鶴。
藩籬脱雞羣，乘風縱寥廓。
一往四十年，平地起山嶽。
世緣真夢幻，電過不可捉。
南來幾萬里，顧笑恍如昨。
昔如雲釋嶠，今若龜脱殻。
朅來容江上，風物喜淳朴。
豈無鄉土戀，浮念起即覺。
汝歸暫歡顔，所念路悠邈。
朝行避煙瘴，夜宿傍城郭。
賸誇魚米賤，勿說風土惡。
嚬送與笑迎，但可付一噱。
送廖用中侍郎知漳州
作者：李光
朝代：宋
体裁：七言律诗

羡君忠孝两无亏，出处雍容自造微。供帐都门疏受去，怀章郡邸买臣归。君恩已荷全家饱，治绩行看百姓肥。回首文昌旧游地，相从渐觉故人稀。
送廖用中侍郎知漳州
作者：李光
朝代：宋

羡君忠孝兩無虧，出處雍容自造微。
供帳都門疏受去，懷章郡邸買臣歸。
君恩已荷全家飽，治績行看百姓肥。
回首文昌舊游地，相從漸覺故人稀。
送张子猷给亊帅福唐
作者：李光
朝代：宋

五马东来隘里闾，旌旗照海奉安舆。
时危未暇寛徭役，岁歉无劳进羡余。
赤子弄兵先解散，乌衣侮法费驱除。
兵戈满眼瞻王室，邮传时时附諌书。
送张子猷给事帅福唐
作者：李光
朝代：宋

五马东来隘里闾，旌旗照海奉安舆。时危未暇宽徭役，岁歉无劳进羡馀。赤子弄兵先解散，乌衣侮法费驱除。兵戈满眼瞻王室，邮传时时附谏书。
送張子猷給亊帥福唐
作者：李光
朝代：宋

五馬東來隘里閭，旌旗照海奉安輿。
時危未暇寛徭役，歲歉無勞進羡餘。
赤子弄兵先解散，烏衣侮法費驅除。
兵戈滿眼瞻王室，郵傳時時附諌書。
送春二首
作者：李光
朝代：宋

层楼极目送春回，愁里匆匆把一杯。更有明年寻旧约，先驱还到北枝梅。群花落尽柳绵飞，陌上游人去渐稀。今日江津送春去，明年还向柳梢归。
送春二首·其一
作者：李光
朝代：宋

层楼极目送春回，愁裏匆匆把一杯。
更有明年寻旧约，先驱还到北枝梅。
送春二首·其一
作者：李光
朝代：宋

层楼极目送春回，愁里匆匆把一杯。更有明年寻旧约，先驱还到北枝梅。
送春二首·其一
作者：李光
朝代：宋

層樓極目送春回，愁裏匆匆把一杯。
更有明年尋舊約，先驅還到北枝梅。
送春二首·其二
作者：李光
朝代：宋

羣花落尽柳绵飞，陌上游人去渐稀。
今日江津送春去，明年还向柳梢归。
送春二首·其二
作者：李光
朝代：宋

羣花落盡柳綿飛，陌上遊人去漸稀。
今日江津送春去，明年還向柳梢歸。
送春二首·其二
作者：李光
朝代：宋

群花落尽柳绵飞，陌上游人去渐稀。今日江津送春去，明年还向柳梢归。
送知府提举出守虢略
作者：李光
朝代：宋

绣斧当年旧使星，却分符竹往专城。流风远继三堂咏，扶路争看五马迎。不独循良追汉吏，便应清切振家声。都门祖帐人多羡，袅袅春风动旆旌。
送知府提举出守虢略
作者：李光
朝代：宋

绣斧当年旧使星，却分符竹往専城。
流风远继三堂咏，扶路争看五马迎。
不独循良追汉吏，便应清切振家声。
都门祖帐人多羡，袅袅春风动斾旌。
送知府提舉出守虢略
作者：李光
朝代：宋

繡斧當年舊使星，却分符竹往専城。
流風遠繼三堂詠，扶路爭看五馬迎。
不獨循良追漢吏，便應清切振家聲。
都門祖帳人多羡，嫋嫋春風動斾旌。
送禹功还锡山
作者：李光
朝代：宋

羽书烽火迫防秋，努力聊宽圣主忧。契阔友生多散落，急难兄弟自相求。归欤便可追吴隐，相对安能效楚囚。从此音尘渺江海，相思时上庾公楼。
送禹功还锡山
作者：李光
朝代：宋

羽书烽火迫防秋，努力聊寛圣主忧。
契阔友生多散落，急难兄弟自相求。
归欤便可追吴隐，相对安能效楚囚。
从此音尘渺江海，相思时上庾公楼。
送禹功還錫山
作者：李光
朝代：宋

羽書烽火迫防秋，努力聊寛聖主憂。
契闊友生多散落，急難兄弟自相求。
歸歟便可追吴隱，相對安能效楚囚。
從此音塵渺江海，相思時上庾公樓。
送秦令元发赴吉阳
作者：李光
朝代：宋
体裁：七言律诗

百里威风已震惊，朱幡夹道耸先声。耕桑不扰民归业，香翠无求吏自清。老去方知五马贵，愁来未觉一杯轻。世情冷暖难开口，怀抱因君得尽倾。
送秦令元發赴吉陽
作者：李光
朝代：宋

百里威風已震驚，朱幡夾道聳先聲。
耕桑不擾民歸業，香翠無求吏自清。
老去方知五馬貴，愁來未覺一杯輕。
世情冷暖難開口，懷抱因君得盡傾。
送韋子駿赴中書舍人召
作者：李光
朝代：宋

桃李成蹊竹逕幽，幾年依隱玩林丘。
日邊紫詔頻催入，郭外青山故挽留。
河右始知天子聖，淮南應寢叛臣謀。
絲綸世掌真餘事，濟難徐觀用巨舟。
送韦子骏赴中书舍人召
作者：李光
朝代：宋

桃李成蹊竹径幽，几年依隐玩林丘。
日边紫诏频催入，郭外青山故挽留。
河右始知天子圣，淮南应寝叛臣谋。
丝纶世掌真余事，济难徐观用巨舟。
送韦子骏赴中书舍人召
作者：李光
朝代：宋

桃李成蹊竹径幽，几年依隐玩林丘。日边紫诏频催入，郭外青山故挽留。河右始知天子圣，淮南应寝叛臣谋。丝纶世掌真馀事，济难徐观用巨舟。
連夕大寒示鄰士二首·其一
作者：李光
朝代：宋

凍雲垂地北風顛，粧點江湖欲雪天。
我亦隨身有蓑笠，興來同上釣魚船。
連夕大寒示鄰士二首·其二
作者：李光
朝代：宋

紙帳蒲團度厄年，一菴聊可寄深禪。
隔窗要聽芭蕉雨，襆被須來對榻眠。
連日以目疾不能躬課子侄輩枕上成四十言粗明汲古之意以勉之
作者：李光
朝代：宋

文史三冬足，窺尋究始終。
夜窗捐末事，歲計見深功。
古井家家有，靈泉處處通。
隨身具修綆，取給自無窮。
遊智林寺
作者：李光
朝代：宋

扁舟來訪小叢林，花木通幽院落深。
旋拂胡床成午夢，閑持貝葉動秋吟。
竹聲瑟瑟生虚籟，山意峨峨入素琴。
更喜老綱能會事，手携鑪銚自相尋。
遊石橋三絕·其一
作者：李光
朝代：宋

要觀台嶺百千燈，雲水飄然愧衲僧。
且寄此身江海上，不辭千里旋敲冰。
遊石橋三絕·其三
作者：李光
朝代：宋

海上羣鷗了不驚，山中草木漫知名。
祗應門外蒼頑石，猶記幽人曳杖聲。
遊石橋三絕·其二
作者：李光
朝代：宋

此身游走半塵寰，贏得顔衰兩鬢斑。
要是胸中未豪壯，重來海際看濤山。
過上方一絕
作者：李光
朝代：宋

芒鞋筇杖強躋攀，示病維摩晝掩關。
棋罷不知風破雨，却攜爐銚過前山。
過亡妹墳有感
作者：李光
朝代：宋

死生契闊不堪論，鴻鴈驚飛只斷魂。
白首重來作寒食，數行老淚灑松根。
過小江渡行村落間愛其風土偶成
作者：李光
朝代：宋

未到清溪水半渾，山圍蓮蕩鷺成羣。
槿籬竹塢疑無路，鷄犬時時隔岸聞。
過清江寄向伯恭
作者：李光
朝代：宋

清江已在煙城外，碧瓦珠簾隔斷橋。
不見薌林真面目，霜花風葉暮蕭蕭。
過豐城
作者：李光
朝代：宋

匣藏千古秘潛虬，夜吐光芒犯斗牛。
欲把精鋼付陶冶，散爲和氣滿田疇。
達明宫使右丞寵寄新詩輙次韻爲謝二首·其一
作者：李光
朝代：宋

吏役無因棹酒船，一杯蕭寺破茶煙。
文章雅健追前輩，交舊凋零感暮年。
聞道巖廊勤注想，豈容琳館久回旋。
好風吹寄凌雲句，無數珠璣堕我前。
達明宫使右丞寵寄新詩輙次韻爲謝二首·其二
作者：李光
朝代：宋

衰白相逢贛水邊，十年存沒竟誰賢。
别來舊隱荒三徑，醉後高談驚四筵。
晚節功名君未免，半生憂患我堪憐。
秋風久負蓴鱸約，歸夢時時到剡川。
遠蒙宫使密學侍郎寵示和章謹再用韻寄呈
作者：李光
朝代：宋

疇昔心親迹異同，端如社燕與秋鴻。
關河此日歸真主，巖壑他年屬兩翁。
老去熟知交友態，憂來頓悟世緣空。
傳聞敵騎謀深入，好爲提兵勦勒聰。
遷城南新居
作者：李光
朝代：宋

背郭通幽面翠微，病軀野性最相宜。
旋栽花竹頻開逕，恐礙雲山短著籬。
曉日臨窗時讀易，晚涼隔屋聽評棋。
三年瘴嶺無歸日，聊向深林占一枝。
郊居杂兴
作者：李光
朝代：宋
体裁：五言律诗

竹舍临寒浦，柴门闭落晖。潮回沙路净，月出野航归。风劲砧声急，夜长更点稀。子云虽寂寞，未觉草玄非。
郊居雜興
作者：李光
朝代：宋

竹舍臨寒浦，柴門閉落暉。
潮回沙路净，月出野航歸。
風勁砧聲急，夜長更點稀。
子雲雖寂寞，未覺草玄非。
郡学落成之初八月二十二日陪郡守同来仍榜郡学二字遒劲结密观者兴叹是日燕郡僚并学职郡守谓予本起诸生俾预燕集因成鄙句呈逢时坐客
作者：李光
朝代：宋

气清天朗属中秋，黉舍初成燕鲁侯。依旧规模环璧水，斩新牌榜灿银钩。青衿士子欣荣遇，白发迂儒预胜游。尼父道行千载后，坐令南海变东周。
郡学落成之初八月二十二日陪郡守同来仍榜郡学二字遒劲结密观者兴叹是日燕郡僚并学职郡守谓予本起诸生俾预燕集因成鄙句呈逢时坐客
作者：李光
朝代：宋

气清天朗属中秋，黉舍初成燕鲁侯。
依旧规模环璧水，斩新牌牓灿银鈎。
青衿士子欣荣遇，白髪迂儒预胜游。
尼父道行千载后，坐令南海变东周。
郡學落成之初八月二十二日陪郡守同來仍榜郡學二字遒勁結密觀者興歎是日燕郡僚并學職郡守謂予本起諸生俾預燕集因成鄙句呈逢時坐客
作者：李光
朝代：宋

氣清天朗屬中秋，黌舍初成燕魯侯。
依舊規模環璧水，斬新牌牓燦銀鈎。
青衿士子欣榮遇，白髪迂儒預勝遊。
尼父道行千載後，坐令南海變東周。
郴士为作暖阁既成是夕雪作喜而成诗
作者：李光
朝代：宋

暖阁初成荷北邻，欢然一笑欲烘春。香烟苒苒萦纡转，鼻息齁齁出入匀。睡美忽惊天曈昽，夜寒谁怕脚舒伸。老兵来报雪床厚，准拟明朝共饮醇。
郴士为作暖阁既成是夕雪作喜而成诗
作者：李光
朝代：宋

暖阁初成荷北邻，欢然一笑欲烘春。
香烟苒苒萦纡转，鼻息齁齁出入匀。
睡美忽惊天曈昽，夜寒谁怕脚舒伸。
老兵来报雪床厚，凖拟明朝共饮醇。
郴士爲作暖閣既成是夕雪作喜而成詩
作者：李光
朝代：宋

暖閣初成荷北鄰，歡然一笑欲烘春。
香煙苒苒縈紆轉，鼻息齁齁出入勻。
睡美忽驚天曈曨，夜寒誰怕脚舒伸。
老兵來報雪床厚，凖擬明朝共飲醇。
重午食大麥
作者：李光
朝代：宋

春來斗米欲逾千，麥熟家家爨有煙。
手磨旋推雲子落，脚鐺深煎蚌胎員。
香聞並舍兒童喜，效錄奇方胃海便。
信是書生能說食，杜陵饑客漫流涎。
重午食大麦
作者：李光
朝代：宋
体裁：七言律诗

春来斗米欲逾千，麦熟家家爨有烟。手磨旋推云子落，脚铛深煎蚌胎员。香闻并舍儿童喜，效录奇方胃海便。信是书生能说食，杜陵饥客漫流涎。
重过横河宿莫氏南轩
作者：李光
朝代：宋
体裁：七言绝句

扁舟重过海边村，野竹侵阶柳映门。相对小窗宾客散，十年忧患不须论。
重過横河宿莫氏南軒
作者：李光
朝代：宋

扁舟重過海邊村，野竹侵堦柳映門。
相對小窗賓客散，十年憂患不須論。
重阳后二日会严氏野趣亭坐客吴德永裴尧文杜志林林元宪李彦实严君锡魏介然及予八人因成拙诗以纪一时之集云
作者：李光
朝代：宋
体裁：七言律诗

已过重阳得胜游，海南秋色尚迟留。旋沽白酒君须醉，未信黄花蝶解愁。菡萏香浮曲沼静，槟榔叶暗小亭幽。始知风景中原隔，对泣何须效楚囚。
重陽後二日會嚴氏野趣亭坐客吳德永裴堯文杜志林林元憲李彦實嚴君錫魏介然及予八人因成拙詩以紀一時之集云
作者：李光
朝代：宋

已過重陽得勝遊，海南秋色尚遲留。
旋沽白酒君須醉，未信黄花蝶解愁。
菡萏香浮曲沼静，檳榔葉暗小亭幽。
始知風景中原隔，對泣何須效楚囚。
閑贈趙與檳
作者：李光
朝代：宋

歲歲天寒白鶴來，箧中舊藁爲君開。
濓伊一脉微如綫，力踐精思漸可回。
问汉亭
作者：李光
朝代：宋
体裁：七言绝句

河畔牵牛织女星，东西相望几千程。乘槎我欲机边坐，应解停梭问姓名。
闲赠赵与槟
作者：李光
朝代：宋

岁岁天寒白鹤来，箧中旧藁为君开。濂伊一脉微如线，力践精思渐可回。
闲赠赵与槟
作者：李光
朝代：宋

岁岁天寒白鹤来，箧中旧藁为君开。
濓伊一脉微如綫，力践精思渐可回。
阜通閣
作者：李光
朝代：宋

危閣峥嶸枕碧流，籌心計慮匪人謀。
千颿不隔雲中樹，萬貨來從徼外舟。
富國要先除國蠧，利民須急去民蟊。
使君不日歸華近，要路翺翔徧十州。
阜通阁
作者：李光
朝代：宋

危阁峥嵘枕碧流，筹心计虑匪人谋。千帆不隔云中树，万货来从徼外舟。富国要先除国蠹，利民须急去民蟊。使君不日归华近，要路翱翔遍十州。
阜通阁
作者：李光
朝代：宋

危阁峥嵘枕碧流，筹心计虑匪人谋。
千颿不隔云中树，万货来从徼外舟。
富国要先除国蠧，利民须急去民蟊。
使君不日归华近，要路翱翔徧十州。
阳朔道中两绝
作者：李光
朝代：宋

北客多誇阳朔山，今朝了了见层峦。定知万壑干岩胜，不似山阴道上看。万里南行岂偶然，黄粱一枕梦邯郸。初无惠政苏疲俗，父老休迎旧长官。
阳朔道中两绝·其一
作者：李光
朝代：宋

北客多夸阳朔山，今朝了了见层峦。
定知万壑干岩胜，不似山阴道上看。
阳朔道中两绝·其一
作者：李光
朝代：宋

北客多誇阳朔山，今朝了了见层峦。定知万壑干岩胜，不似山阴道上看。
阳朔道中两绝·其二
作者：李光
朝代：宋
体裁：七言绝句

万里南行岂偶然，黄粱一枕梦邯郸。初无惠政苏疲俗，父老休迎旧长官。
阳朔道中两绝览义叟秋香二首词情悽惋使人感叹义叟新有闺房之戚因戏续其韵且知予感念故人不忘之意·其一
作者：李光
朝代：宋
体裁：七言绝句

小诗清绝与招魂，香雾依然湿鬓云。一夜狂风都扫尽，鼻端无复嗅馀芬。
陈氏园亭
作者：李光
朝代：宋
体裁：七言律诗

花径微通竹径幽，暮年清赏在林丘。登临未觉三山隔，俯仰常随万壑流。乐土自应多乐事，闲身居此得闲游。酒杯棋局平生事，莫把枯肠数搅搜。
陈氏面北小亭远依林壑下瞰长江主人每醉卧其下叹羡不足戏留小诗云
作者：李光
朝代：宋
体裁：七言绝句

赫日晓林起瘴烟，小亭风景独萧然。门前剥啄须轻手，窗下幽人正醉眠。
陈渭老今夕开阁诚为盛事戏成二小诗以侑坐客
作者：李光
朝代：宋

酿成春瓮胜玻璃，旋压真珠味更奇。饮客莫辞今夕醉，黄河清后卒无期。长堤杨柳映门垂，南北行人认酒旗。坐上饮流须强醉，休将河水较醇醨。
陈渭老今夕开阁诚为盛事戏成二小诗以侑坐客·其一
作者：李光
朝代：宋
体裁：七言绝句

酿成春瓮胜玻璃，旋压真珠味更奇。饮客莫辞今夕醉，黄河清后卒无期。
陈渭老今夕开阁诚为盛事戏成二小诗以侑坐客·其二
作者：李光
朝代：宋
体裁：七言绝句

长堤杨柳映门垂，南北行人认酒旗。坐上饮流须强醉，休将河水较醇醨。
陈渭老今夕开阁诚为盛事戏成二小诗以侑坐客行潘峒诸村爱其岩壑之胜田畴之美因成小诗·其一
作者：李光
朝代：宋
体裁：七言绝句

烟市云庄自一墟，幽花夹道路萦纡。无人与写岩峦胜，聊展营丘半幅图。
陳氏園亭
作者：李光
朝代：宋

花逕微通竹逕幽，暮年清賞在林丘。
登臨未覺三山隔，俯仰常隨萬壑流。
樂土自應多樂事，閑身居此得閑遊。
酒杯棋局平生事，莫把枯腸數攪搜。
陳氏面北小亭遠依林壑下瞰長江主人每醉卧其下歎羡不足戲留小詩云
作者：李光
朝代：宋

赫日曉林起瘴烟，小亭風景獨蕭然。
門前剝啄須輕手，窗下幽人正醉眠。
陳渭老今夕開閣誠爲盛事戲成二小詩以侑坐客·其一
作者：李光
朝代：宋

釀成春甕勝玻璃，旋壓真珠味更奇。
飲客莫辭今夕醉，黄河清後卒無期。
陳渭老今夕開閣誠爲盛事戲成二小詩以侑坐客·其二
作者：李光
朝代：宋

長堤楊柳映門垂，南北行人認酒旗。
坐上飲流須強醉，休將河水較醇醨。
陽朔道中兩絕·其一
作者：李光
朝代：宋

北客多誇陽朔山，今朝了了見層巒。
定知萬壑干巖勝，不似山陰道上看。
陽朔道中兩絕·其二
作者：李光
朝代：宋

萬里南行豈偶然，黄粱一枕夢邯郸。
初無惠政蘇疲俗，父老休迎舊長官。
雙泉亭
作者：李光
朝代：宋

甃石流溝汲愈新，秋無落葉旱無塵。
他年莫忘癡頑老，曾是雙泉舊主人。
雙泉詩
作者：李光
朝代：宋

作詩愧才慳，徒勤再三請。
一聆咸池奏，頓覺哇淫静。
惡句如惡人，浪出必遭屏。
君詩似澄江，萬里無滓濘。
我詩昩格律，聒耳類鼃黽。
蘇公經行地，亭宇稍葺整。
方池湛寒碧，曾照東坡影。
新詩與妙畫，千載未爲永。
不聞宗廟器，傍欲間瓦皿。
吾徒且加餐，今古屈伸頃。
何如棄寸繩，要出千尺井。
蓬莱隔弱水，未易凌倒景。
時能訪幽獨，論文具醪茗。
雙雁道中
作者：李光
朝代：宋

晚潮落盡水涓涓，柳老秧齊過禁煙。
十里人家鷄犬静，竹扉斜掩護蠺眠。
離天姥五里入石橋路
作者：李光
朝代：宋

江湖方喜脱風波，嶺路還驚上下坡。
賴自隨身有竿木，南來未怕石頭多。
離容南百里間多古松僵仆道上不免斧斤之患感之作小詩呈陸川邑官使稍禁戢之
作者：李光
朝代：宋

百年斤斧避龍鱗，尚被樵夫斫作薪。
三伏修塗多暍死，清陰留取庇行人。
離萍鄉晚宿里田鋪
作者：李光
朝代：宋

曉出萍鄉動越吟，清溪無底亂山深。
頽垣破屋郵亭古，面壁聊觀去住心。
離陽壽縣百餘里遇大風雨溪流漲溢宿修仁境小寺新潔可喜不復有滯留之歎偶成長句老病字畫欹斜輙自笑也仲子孟堅同來
作者：李光
朝代：宋

逐客多年住海濱，今朝喜作北鄉人。
飄風掃地捲煩暑，驟雨翻空洗瘴塵。
境惡乍離賓館陋，眼明欣覩佛祠新。
松林竹徑俱幽勝，留滯何庸歎苦辛。
雨中承厉吉老送芍药色微黄者尤奇戏成二小诗为谢
作者：李光
朝代：宋

残红剩紫辗车尘，雨浥丰肌浴太真。老眼年来超色界，定应辜负一枝春。胜韵幽香敢自珍，静中风味见天真。乱红千点飘零尽，留得奇葩殿晚春。
雨中承厉吉老送芍药色微黄者尤奇戏成二小诗为谢·其一
作者：李光
朝代：宋
体裁：七言绝句

残红剩紫辗车尘，雨浥丰肌浴太真。老眼年来超色界，定应辜负一枝春。
雨中承厉吉老送芍药色微黄者尤奇戏成二小诗为谢·其二
作者：李光
朝代：宋
体裁：七言绝句

胜韵幽香敢自珍，静中风味见天真。乱红千点飘零尽，留得奇葩殿晚春。
雨中承厲吉老送芍藥色微黄者尤奇戲成二小詩爲謝·其一
作者：李光
朝代：宋

殘紅賸紫輾車塵，雨浥豐肌浴太真。
老眼年來超色界，定應辜負一枝春。
雨中承厲吉老送芍藥色微黄者尤奇戲成二小詩爲謝·其二
作者：李光
朝代：宋

勝韻幽香敢自珍，静中風味見天真。
亂紅千點飄零盡，留得奇葩殿晚春。
雪中过盘石山寄刘季山
作者：李光
朝代：宋
体裁：古风

离家六十日，晴岚逐征鞍。已嫌狐裘重，渐喜絺縠单。朅来古清湘，狂风捲涛澜。小市人寂寂，夜深雪漫漫。谁知桂岭北，风雪如长安。明朝过盘石，仰见苍苍山。上有千尺松，下有百丈滩。刘子方避谤，结茅寓其间。却扫谢友朋，儿女俱团圞。南行敢踌躇，履险如惊湍。我心本无虑，莫作拘囚看。肯学老钟仪，楚奏声嘶酸。
雪中過盤石山寄劉季山
作者：李光
朝代：宋

離家六十日，晴嵐逐征鞍。
已嫌狐裘重，漸喜絺縠單。
朅來古清湘，狂風捲濤瀾。
小市人寂寂，夜深雪漫漫。
誰知桂嶺北，風雪如長安。
明朝過盤石，仰見蒼蒼山。
上有千尺松，下有百丈灘。
劉子方避謗，結茅寓其間。
却掃謝友朋，兒女俱團圞。
南行敢躊躇，履險如驚湍。
我心本無慮，莫作拘囚看。
肯學老鍾儀，楚奏聲嘶酸。
雷化多旷野道傍常闻鹧鸪声
作者：李光
朝代：宋
体裁：七言绝句

已过梅岭更南征，渺渺琼山四百程。日暖风和寒食路，行人休听鹧鸪声。
雷化多曠野道傍常聞鷓鴣聲
作者：李光
朝代：宋

已過梅嶺更南征，渺渺瓊山四百程。
日暖風和寒食路，行人休聽鷓鴣聲。
靈真道人久無詩來用協甫韻并前篇寄之且拉爾耳翁同賦
作者：李光
朝代：宋

道人何處是生涯，山遶孤村水繞家。
鬢裏雪霜全掃白，胸中梨棗旋開花。
已乘綠景功初就，更服黄精善莫加。
若向静中生妄想，還如炎地走冰車。
題向丞竹軒
作者：李光
朝代：宋

琅玕新植覺深幽，頓使軒窗一夜秋。
寒影静侵書幌冷，翠陰清逐桂花浮。
蕙蘭終許依霜操，桃李從教媚冶遊。
公子已多林下趣，更看仙吏落銀鈎。
題塵外堂
作者：李光
朝代：宋

故園重到豁塵襟，桃李成蹊竹塢深。
三徑頻來無俗客，五更喚起有鳴禽。
溪光山影常遮眼，酒醆茶甌獨掛心。
塵外莫言無一事，苔痕掃盡復相侵。
題將領占勝亭亭據雙泉之上盡見城東南風物之勝落成之初屢來乞詩爲賦長句云
作者：李光
朝代：宋

結茅坡頂俯平川，占得城東勝概全。
衮衮長江通瀚海，森森喬木带雲煙。
月當庭戶初圓夜，霧隱樓臺欲雨天。
玉帳今聞罷刁斗，却來閑處翫林泉。
題嵊縣黄山庵
作者：李光
朝代：宋

十載清遊得重尋，風門小立契初心。
上盤直與雲天近，下瞰不知巖壑深。
浥露黄花平襯地，著霜紅葉巧依林。
他年願結香燈社，竹杖芒鞋數共臨。
題李子從清風閣
作者：李光
朝代：宋

吾宗河山傑，氣直甘賤貧。
一坐古藤州，十見嶺嶠春。
深林寄倦翼，涸轍横修鱗。
華閣俯大江，東望山嶙峋。
一榻自俯仰，鼻息撼四鄰。
稚兒日戲側，丱妙參席珍。
人間正熱惱，道上多瘴塵。
清風颯然至，自謂羲皇人。
願師陶靖節，不羡石季倫。
有酒但頻酌，從渠喜還嗔。
題無俗亭
作者：李光
朝代：宋

一榻蕭然岸幅巾，寒梅爲友竹爲鄰。
清譚謝傅風流勝，倒載山翁氣味真。
獨把琴棋消永日，未須歌管送餘春。
簿書堆案應頻掃，不學陶潛避俗塵。
題百官步
作者：李光
朝代：宋

曉雨微茫水接天，隔江茅店有炊烟。
杖藜獨上沙頭路，猶記當時趕渡船。
題義郴傳神贊
作者：李光
朝代：宋

平生疾惡不量力，指佞擊姦期屏迹。
流落南荒二十年，更無一點烟塵色。
題藏春軒
作者：李光
朝代：宋

何必金丹訪洞賓，壺中日月自長春。
直疑簾幕遮藏得，未怕鶯花漏洩頻。
摩詰神通移不去，桃園風景畫難真。
尊罍賸把笙歌擁，沉醉何妨墊角巾。
题义郴传神赞
作者：李光
朝代：宋

平生疾恶不量力，指佞击奸期屏迹。流落南荒二十年，更无一点烟尘色。
题义郴传神赞
作者：李光
朝代：宋

平生疾恶不量力，指佞击姦期屏迹。
流落南荒二十年，更无一点烟尘色。